text:
Arassalanan pagta ýagy: azyk bolçulygyna mynasyp goşant
Häzirki wagtda ýurdumyzda azyk bolçulugyny üpjün etmek maksady bilen giň gerimli işler durmuşa geçirilýär. Önüm öndürmäge degişli bolan önümçilik kärhanalarynyň ählisinde ýurdumyzda azyk bolçulygyny döretmek, ilaty arassa hem ýokary hilli önümler bilen üpjün etmäge degişli alnyp barylýan işlere mynasyp goşant goşmak maksadynda iş depgini artdyryly...
Kitapcy.ml saýtynda täze bölümler
Kitapcy.ml saýty ýazyjy-şahyrlarymyzdan başga-da döredijilik intelligensiýasynyñ giñ gatlagyny ~ aýdymçylary, kompozitorlary, suratkeşleri, aktýorlary, režissýorlary, sport türgenlerini we başga-da dürli kärdäki watandaşlarymyzy öz sahypasynda görmek üçin bölümlerini köpeltdi. Türkmen medeniýetini dünýä tanatmagyñ ýeke-täk salgysyna öwrülen www.kit...
Täze hyzmat - Elyeter.com
Hormatly adamlar bir zat paylasmakcy, peydaly programma cykdy - Elyeter.com, play marketda gozledin.
Bu yerde marketlardaky azyk onumlerrini, suyji tagamlary, suwlary we s.m harytlary amatly bahadan sargap, getirdip bolyar. Bu haty dostlarynyza paylasmagynyzyn hem hayys edyas, gowy hyzmat peydaly we elyeterlidir
В Дашогузе вручены паспорта новым гражданам страны
В торжественной обстановке паспорта гражданина Туркменистана получили 333 человека
На состоявшемся в меджлис зале хякимлика города Дашогуз торжественном мероприятии при участии представителей миграционной службой, общественных организаций, почетных старейшин и деятелей культуры велаята 333 новым гражданам страны были вручены паспорта...
Достаток продовольственного товара полное самообеспечение
С целью обеспечения продовольственного самообеспечения претворяются в жизнь многие работы. Примером этому могут служить центральный базар Дашогуза, который расположился на широкой специально обустроенной площади. Удобные павильоны и торговые ряды заполнены различной продукцией. Здесь можно найти всё необходимое для дома и семьи. Особое место и пред...
Состоялось открытие мероприятий, проходящих в рамках 55 заседания Генеральной Ассамблеи Азиатско-Тихоокеанского вещательного союза
30 сентября в отеле «Йылдыз» состоялось открытие специализированной выставки и ряда других мероприятий, проходящих в рамках 55 заседания Генеральной Ассамблеи Азиатско-Тихоокеанского вещательного союза (Asia-Pacific Broadcasting Union - ABU), сообщает Государственное информагентство Туркменистана.
Представители туркменского телевиде...
6 yyldan son Hasabymy dikeltdim ;)
Salowmaleykum Mahriban hem gahryman agzalar. Bu sayt henizem bar ekena. Garaz 6 2012de agza bolupdym. ondan sonam gulluga gidildi son ertir.coma girildi. Sheydip sheydip yat bolup gitdi. ertir.com yapylanson girjek boldym yone bolmady adamam azdy. Yany birden kone nikim yada dushdi son paroluny dikeltmek bashartdy. shony aydayyn diydim ))...
Туркменистан реформирует агропромышленный комплекс
На состоявшемся 25 сентября первом Халк Маслахаты выдвинута инициатива масштабных преобразований в сельском хозяйстве.
― Преобразования коснутся обновления системы управления сельским хозяйством и в комплексе с мерами по восстановлению и мелиоративному улучшению земель, повышению плодородия, внедрению новых технологий полива, а также государ...
Первое заседание высшего представительного органа народной власти Туркменистана
В преддверии 27 годовщины Независимости в Ашхабаде прошло первое заседание Народного Совета Туркменистана - Халк Маслахаты. Совет как высший представительный орган народной власти образован 9 октября 2017 года путём реформирования действовавшего ранее Совета старейшин – Яшулилар Маслахаты.
В ходе заседания, в котором приняли участие более 25...
Türkmenistanyň Halk maslahatynyň 1-nji mejlisi geçirildi
Berkarar döwletimiziň bagtyýarlyk döwründe hormatly Prezidentimiziň taýsyz tagallalary netijesinde Garaşsyz baky Bitarap Türkmenistan döwletimiz bedew bady bilen öňe barýar. Toýlary-toýa ulaşýan Türkmenistan diýarymyzda şanly Garaşsyzlygymyzyň 27 ýyllyk toýunyň giňden bellenilýän günlerinde paýtagtymyz Aşgabat şäheriniň Ruhyýet köşgünde hormatly Pr...
Başgaçarak idea
sayaly.com
başgaçarak idea, hiç kimiñka meñzemez derejede uytgedilip, entäk ustunde ishlenilip duran sayta baryp goruñ.
sayaly.com
Gyzykly faktlar
1. Zenanlar erkeklere garanda maşyny yerine goymaga has ökdedirler 2. Siz öz doglan günüňizi 20million adam bilen paylaşyarsyňyz 3. 6-7 aylyk cagalar bir wagtda hem yudup hem-de dem alyp bilyarler. Uly yashly adamlar muny edip bilmeyarler 4. Adam gozuni yylda 10 million gezek gyrpyar. 5. Carlz Osbornyn 68 yyllap uznuksiz hyncgylavygy tutupdyr. 6.....
Köne kart
Penjiräň öňünde bir owadan gyz,
Ýaryny ýat edip, gam çekýär ýalňyz.
Köne kart sakawlap aýlanýar çetde:
«Gam çekme, gyz,
Gam çekme, gyz,
Gam çekme!»
Gijäniň içinde goýup kümüş yz,
Garagol ýapjagaz akyp ýatyr tiz.
Uzakda ikatýok çotuny kakýar.
Çypar aý asmandan zemine ba...
Dostluk saýtyna çagyrýarys
Essalawmaleýkum, Hormatly talyplar.com agzalary we myhmanlary. Hemmäňizi täze açylan Dostluk saýtyna çagyrýaryn.
Indi bolsa, saýtymyzda, häzirlikçe bar bolan, mümkinçilikler bilen sizi tanyş etsem.
1. Kimler saýtda - bu sahypa arkaly siz şu wagt kimleriň ulgamdalygyny we haýsy sahypadalygyny bilip bilersiňiz.
2...
Geýimiň koroly : Nädip Zara-ny esaslandyryjy dünýäde iň baý adam boldy
Forbes žurnalyň hasaplamasyna görä Amansio Ortega 9-njy sentýabrda dünýäde iň baý adam adyna eýe boldy.
Moda industriýasynda iň iri kompaniýalaryň biri, Inditex (oňa degişli brendler: Zara, Masimmi Duti, Pul & Bear, Stadivarius, Bershka, Oysho, Uturque we Lefties) kompaniýasyny esaslandyryjysynyň baýlygy 78 mlrd $ geçdi, Bill Geýtsd...
Alemjahan.net
alemjahan.net
1-nji sentýabr - Bilimler we talyp ýaşlar güni
Ýurdumyzyň döwrebap ylym we bilim ulgamy Berkarar döwletimiziň bagtyýarlyk döwrüniň döredijilik güýjüniň binýadyna deňelýär. Her ýylyň 1-nji sentýabrynda milli baýramlarymyzyň senenamasy boýunça ýurdumyzda Bilimler we talyp ýaşlar güni uly dabaralara beslenip, ýokary ruhubelentlikde bellenip geçilýär. Şol gün ýurdumyzyň dürli künjeklerinde döwrebap...
Www.maymun.clan.su / täze gülkili saýt...+18
www.maymun.clan.su
Hormatly agzalar...size täze gülkili degişmeli saýtyň açylanyny haber berýäris. Saýtymyza myhman bolyň, ýüregiňiz gysmajagyna söz berýäs.
Aýdym düzmek barada
Şygyr bilen gyzyklanýan we aýdymyñ sözlerini ýazmana synanýan dostlarmyza azajygam bolsa kömek bermek maksady bilen ýazan bu makalanyñ Enşalla peýdasy deger.
Aýdym sözlerinde öñiñde bir adam bilen gürleşip duran ýaly ýazmak açyk ýyljak lirika baý sòzleri tapmaly. Mümkin boldugyndan ýönekeý üýtgeşik tâze jümleler tapmak hökmandyr. Ýene-de m...
GALAMDAŞ edebi portaly Google Plaýda
Galamdaş Android adybir edebi portalymyzyñ mobil telefon üçin niýetlenen programmasydyr. Saýtymyz edebiýata teşne halkymyzyñ kalbyndan joşup çykan eserleri bilen bezelendir. Saýtdaky eserler poeziýa, proza, terjime, edebi söhbet, nukdaýnazar, ýazyjy we durmuş rubrikalaryna bölüp ýerleşdirilen. Android programmamyz saýtdaky eserleri okamak üçin gönü...


c: text/html

text:
Gündogar Ukrainadaky resmi ýewropa gözegçilik missiýasy birinji gezek Orsýetden Ukraina we Ukrainadan Orsýete serhet goragçylarynyň ýok ýerinden, gizlin ýoldan araçäkden geçýän ýük maşynlar kerweniniň wideosyny çap etdi.
"Missiýanyň uzak aralyga uçýan adamsyz enjamy hapa ýoldan, serhet geçelgesiniň ýok ýerinden, Donetsk regionyndan hökümet tarapyndan kontrollyk edilmeýän künjekde, gijäniň ýarynda Ukraina girýän we çykýan ýük ulaglarynyň kerweini ýüze çykardy” diýip, Ýewropada howpsuzlyk we hyzmatdaşlyk guramasynyň Ukraina üçin ýörite gözegçilik missiýasy 10 awgustda çap eden beýanatynda aýtdy.
Soň bu görlen ýük maşynlarynyň wideoýazgysy Youtubede çap edildi.
Pilotsyz dron tarapyndan ýazgy edilen wideo Orsýet tarapyndan goldanylýan seperatistler bilen gündogar Ukrainadaky hökümet güýçleriniň arasynda baglaşylan ýaraşyk düzgünleriniň yzygiderli bozulmagynyň dokumentleşdirilendigini, netijede bu konfliktde 2014-nji ýyldan bäri 10 müň 300-den gowrak adamyň öldürilendigini belleýär.

robotstxt: allowed

filter: keep


text:
Aşgabat, 25.02.2015. “Türkmenportal”.
“Tatarystan bilen Türkiýe gadymy golýazmalary öwrenmek boýunça merkez döredýärler” diýip, “novostititeratury.ru” habar berýär.
Türkiýe Respublikasynyň din işleri baradaky dolandyryş müdirliginiň ýolbaşçysy Mehmet Germeziň Tatarystanyň müftüsi Kamil Samigullin bilen Ankarada bolan duşuşygynda taraplar gadymy kitaplary we golýazmalary öwrenmek boýunça merekez döretmek Kararyna geldiler.
Düli ýyllarda tatar din taglymatçylary tarapyndan döredilen müňlerçe işler häli-häzire çenli häzirki zaman diline geçirilenok. Olar ýeke-täk nusgada dünýäniň köp ýurtlarynyň, agramly bölegi bolsa Türkiýäniň uniwersitetlerinde saklanylýar.
Duşuşygyň barşynda taraplar, şeýle-de, XIX asyryň aýaklaryna XX asyryň başlaryna tatar ruhy halypalary tarapyndan döredilen işleriň ähmiýeti barada durup geçdiler. Samigullin bolsa öz gezeginde Germeze iki seýrek kitaby — tatar din taglymatçysy Gabdennasyr Kursawiniň işleriniň neşirlerini sowgat berdi.


text:
Kataryň işewür toparlary Türkmenistanyň ykdysady kuwwaty bilen tanyşýarlar
Şu gün Dohada açylýan türkmen-katar işewürlik maslahatynda ikitaraplaýyn hyzmatdaşlygyň möhüm ugurlary ara alnyp maslahatlaşylar, ykdysadyýetiň dürli pudaklarynda özara hereket etmek üçin geljegi uly taslamalar görkeziler.
Garamaga girizilen meseleleriň hatarynda Türkmenistanyň dokma senagatynyň artýan ekport mümkinçilikleri baradaky mesele bar. Häzirki wagtda Dokma senagaty ministrliginiň düzümindäki kärhanalaryň 70-den gowragy öz önümlerini 30-dan gowrak ýurda – Ýewropa, ABŞ-a, Kanada, Russiýa, Türkiýä we beýlekilere iberýär. Pudagyň önümçilik kuwwatlyklarynyň artdyrylmagy ýokary hilli önümleriň görnüşlerini, eksportuň gerimini giňeltmäge mümkinçilik berýär.
Himiýa senagatyny – milli ykdysadyýeti diwersifikasiýalaşdyrmagyň esasy ugruny ösdürmek babatda hem Türkmenistanyň uly meýilleri bar. Ýerli çig malyň esasynda tehniki ýod, brom we brom önümlerini, kaustik soda, hlor we hlor önümlerini çykarmak boýunça önümçilikleri döretmegiň iri taslamalary durmuşa geçiriler.Şu işleriň hatarynda Lebap welaýatynyň Köýtendag etrabynda kaliý duzlarynyň känlerini we beýleki mineral çig mallary gaýtadan işlemek boýunça ýokary tehnologiýaly kärhanalaryň gurluşygy bar.
Gurluşyk serişdeleri senagatyny ösdürmek maksady bilen, bazalt süýüminden, sement zawodyndan, aýna we aýna önümlerini, keramiki kerpiçleri, sanfaýans önümlerini öndürmek boýunça kärhanalardan kompozit serişdeleri öndürjek kärhanalary döretmek maksat edinilýär.
Mundan başga-da, Türkmenistanda elektron senagatynyň ösdürilmegine, durmuş tehnikalarynyň, oba hojalyk enjamlarynyň önümçilikleriniň ýola goýulmagyna girişildi.
Oba hojalyk pudagynyň hem eksport mümkinçilikleri ýokarlanýar -- Türkmenistan bugdaýy, gök, bakja we pagta önümlerini, ösümlik ýagyny we mal iýmini eksport edýär. Ýurdumyzda ýokary tehnologiýaly maldarçylyk we guşçulyk toplumlarynyň gurluşygy dowam edýär.
Derman senagaty ösdürilýär, Türkmenistanda öndürilýän derman serişdeleriniň we lukmançylyk ähmiýetli önümleriň onlarça görnüşiniň ekporty ýola goýuldy. Ýerli çig malyň we dermanlyk ösümlikleriň esasynda derman önümçiligini giňeltmek, buýan kökünden we beýlekilerden derman serişdelerini eksport etmek boýunça taslamalar bar.
TDH


text:
Kanadanyň Kwebek şäheriniň polisiýasy namaz wagtynda bir metjitde bolan atyşykda alty adamyň ölüp, sekiz adamyň ýaralanandygyny aýdýar. Ýurduň resmileri hadysany “musulmanlara gönükdirilen terrorçylykly hereket” diýip atlandyrdylar.
Kwebekiň welaýat polisiýasynyň sözçüsi Kristine Koulumbe hüjüm bilen baglylykda güman edilýän iki adamyň tutulandygyny aýtdy.
Ýöne ol derňew işleri ýaňy başlandy diýip, 29-njy ýanwarda Kwebek şäheriniň Yslam medeni merkezindäki atyşyga nämäniň sebäp bolandygy hakda jikme-jik maglumat bermedi.
Kanadanyň gündogar şäherinde ýerleşýän metjidiň ymamy ölenleriň sanyny ozal bäş diýip beripdi.
“Reuters” habarlar gullugy bir şaýada salgylanyp, hüjüme eli ýaragly üç adamyň gatnaşandygyny aýdýar.
Kwebek welaýatynyň premýer-minstri Filippe Kouillard atyşygy “wagşyçylykly zorluk” diýip häsiýetlendirip, bu “musulmanlara garşy gönükdirilen terrorçylykly iş” diýdi.
Kanadanyň premýer-ministri Jastin Trudeau Twitterde: “Bu gije kanadalylar Kwebek şäherinde bir metjide edilen namartlarça hüjümde ölenlere gynanýar. Men pida bolanlara we olaryň maşgalalaryna duýgudaşlyk bildirýärin” diýip ýazdy.
Metjidiň ymamy Mohamed Ýangui žurnalistlere: “Näme üçin bu iş bu ýerde bolýar? Bu bir wagşyçylykly zat” diýdi.
Ýekşenbe güni metjitden ir gaýdan Zebida Benjeddounyň aýtmagyna görä, merkeze ozal hem haýbat atylypdyr:
“Iýun aýynda metjidiň öňünde bir jojugyň kellesini goýup gitdiler. Ýöne biz bular täk-tük zatlardyr diýip, muny çynlakaý zatdyr öýtmedik. Ýöne bu gije bu täk-tük zatlar tapawutly gerimlere eýe boldy”.
Kwebek welaýatynda ýerleşýän Gatineau şäheriniň häkimi-de indi özüniň metjitleriň töwereginde polisiýa işgärlerini köpräk ýerleşdirjekdigini aýtdy.
Polisiýanyň bildirmegine görä, Nýu-Ýorkda hem metjitleriň we beýleki ybadathanalaryň töwereklerinde edilýän patrullyk artdyrylypdyr.
Şäher häkimi Bill Blasio Twitterde Nýu-Ýorkuň polisiýa departamenti “şäherdäki metjitleri goşmaça gorag bilen üpjün edýär. Ähli nýu-ýorklular hüşgär bolmaly. Bir zat görseňiz, aýdyň” diýip ýazdy.


text:
ABŞ-nyň goranmak sekretary Jim Mattis golaýda Siriýanyň ýokarsynda rus we amerikan uruş uçarlarynyň bir-birine golaý gelmeginiň ýalňyşlyk ýa-da rus söweş uçarlarynyň käbir pilotlarynyň “howply” manýowry bolandygyny sorag astyna aldy.
Mattis 15-nji dekabrda Pentagondaky habarçylara edil häzir munuň pilotlaryň seresapsyzylygy ýa-da haýsam bolsa örän akylsyz bir zat etmäge synanýan adamlaryň işi bolandygyny aýdyp bilmeýändigini aýtdy.
Mundan bir gün öň Pentagon Orsýetiň iki sany Su-25 söweş uçarynyň 13-nji dekabrda rus we amerikan harby-howa güýçleriniň gündogar Siriýadaky resmi bolmadyk bölüji liniýasyndan uçup, ABŞ söweş uçarlaryna howply derejede ýakyn gelendiklerini aýtdy.
ABŞ-nyň Harby-howa güýçleriniň F-22 söweş uçarlary bu hadysa mahalynda duýduryş berdiler we mümkin bolan raketa hüjüminiň öňüni baglamaga taýýarlandylar.


text:
Türkmenistan Gazagystan bilen aradaky ýeňillikli wiza düzgünini wagtlaýyn ýatyrdy. Muňa laýyklykda, türkmen-gazak serhedi şu ýylyň iýun aýynyň 6-dan 16-na çenli aralykda ýapyk bolar.
Belli bolşy ýaly, Türkmenistanyň Balkan welaýatynyň ilaty Gazagystanyň Atyrau we Mangystau welaýatlaryna, Gazagystanyň agzalan welaýatlarynyň ilaty-da Türkmenistanyň Balkan welaýatyna bäş günüň dowamynda wizasyz sapar edip bilýär.
“Lada.kz” we başga-da birnäçe gazak habar serişdeleri Gazagystanyň Girdejiler boýunça departamentiniň Mangystau regionyndaky edarasyna salgylanyp, Türkmenistanyň öz serhedindäki howpsuzlyk çärelerini güýçlendirendigini we iki ýurduň arasyndaky ýeňillikli wiza düzgünini 11 günlük ýatyrandygyny habar berýärler.
Türkmen häkimiýetlerinden bu soňky çäklendirmäniň sebäpleri we onuň näçe güne çenli dowam etjekdigi barada anyk maglumat almak başartmady. Emma resmi Aşgabat tarapyndan Türkmenistan bilen Gazagystanyň arasyndaky ýeňillikli wiza düzgünini wagtlaýyn ýatyrmagy bilen baglanyşykly ýagdaýlar wagtal-wagtal gaýtalanýar.
2016-njy ýylyň 15-nji dekabrynda Gazagystanyň Mangystau regionynyň resmileri türkmen tarapynyň ýeňillikli wiza düzgünini “näbelli möhlete çenli, ýöne wagtlaýyn ýatyrandygyny” habar beripdiler. Şonda Gazagystanyň “Newskaz.kz” ýaly käbir habar agentlikleri serhediň wagtlaýyn ýapylmagyny Türkmenistanyň prezidenti Gurbanguly Berdimuhamedowyň ýurduň günbataryndaky Balkan welaýatyna edýän sapary bilen baglanyşdyrypdylar.
Gazagystanyň daşary işler ministri Kaýrat Abdyrahmanowyň sözlerine görä, häzirki wagt Türkmenistanyň territoriýasynda 20 müň çemesi etnik gazak ýaşaýar, 1990-njy ýylda olaryň sany 120 müň adama barabardy.
Türkmenistanda ýaşaýan milli azlyklaryň, şol sanda etnik gazaklaryň sany barada türkmen tarapynyň resmi sanlary köpçülige mälim edilmeýär.
Türkmenistan öz goňşy döwletleriniň arasynda iň az serhet araçägini Gazagystan bilen paýlaşyp, onuň uzynlygy 379 kilometre barabar. Türkmen-gazak araçäginden garşylykly tarapa “Temir-baba” awtoulag gümrük nokadyndan we “Boşalak” demirýol gümrük nokadyndan geçip bolýar.


text:
Türkmenistanda uzak ýyllar bisarpa ulanylan we gowaça meýdanlaryna hasapsyz kowlan suw barha ýakasyny tanadýana meňzeýär, ýerli häkimiýetler bu meseläni onlarça kilometre uzaýan ekerançylyk ýaplarynyň boýunda ýörite suw garawullaryny goýmak bilen çözmäge çalyşýarlar.
Читайте также на русском
Azatlyk radiosy ýurduň demirgazygynda barha ýitileşýän suw problemasy barada ýylyň başynda hem habar beripdi. Daşoguzdaky çeşme şonda adatça regionyň ekerançylyk ýaplaryna suwuň fewralyň birinden öň berlendigini, emma bu ýyl onuň näme üçindir hepdeläp gijikýändigini aýtdy.
Soň çeşmeler Daşoguzda gowaça ekiljek ýerlere tutulmaly ýuwuş suwunyň iki aý gijikdirilendigini gürrüň berdiler.
Daşoguzdaky suw ýetmezçiligi barada gelen iň soňky maglumatda Saparmyrat Türkmenbaşy etrabyndaky ekerançylyk ýaplarynyň suwunyň juda azdygy habar berilýär.
“Häkimligiň tabşyrygy boýunça, her brigadadan her gün iki adam çen bilen 100 km aralyga uzaýan ýabyň boýunda gije-gündiz garawul durup, suwa gözegçilik etmeli, olar oba adamlarynyň ýa daýhan hojalyklarynyň nasos goýup, ýapdan suw almagyna ýol bermeli däl” diýip, çeşme 8-nji awgustda habar berdi. Onuň sözlerine görä, ýönekeý raýatlaryň mellek ýerlerine suw bermek dilden berlen görkezme esasynda gadagan edilipdir.
Mundanam başga, çeşme S.Türkmenbaşy etrabynda şaly ekilýän 7 töweregi uly hojalykda kärendeçileriň bir toparynyň kärende ýerleriniň elinden alnyp, ol ýerlere ýokarda goldawy bar adamlaryň şaly ekendiklerini habar berýär.
Onuň sözlerine görä, şu ýagdaýlar bilen baglylykda 3 daýhan hojalygynyň şalysy suwsuzlykdan gurady we indi galan şaly ekinlerini halas etmek üçin halky gysýarlar. “Şu sebäpden ýaplarda suw ýok” diýip, çeşme Azatlyk radiosyna aýtdy.
Şol bir wagtda häzir welaýatyň Akdepe etrabynda gowaça meýdanlarynyň aglaba bölegine birinji suwuň hem tutulyp bilinmeýändigi habar berilýär. Azatlygyň ýerli habarçysy bilen anonim şertde gürleşen ýerli resmi bu ýagdaýy suwuň bolmaly mukdaryndan gaty az bolmagy bilen düşündirýär.
“Was kanalynda suw az. S.Türkmenbaşy etrabyna barýan Hanýap kanalynda hem suw bolmalysyndan 80 prosent az” diýip, Azatlygyň çeşmesi ýerli halkyň bolanja suwdan hem peýdalanyp bilmeýändigini aýdýar.
Onuň tassyklamagyna görä, gowaça eken daýhanlar Gubadag, Boldumsaz, Köneürgenç etraplarynyň üstünden geçýän suwdan hem peýdalanyp bilmeýärler, olaryň gowaça meýdanlarynyň köp bölegi entek bir gezegem suwarylanok.
Munuň sebäbi, kärendeçileriň düşündirmeklerine görä, ozalam az gelen suwuň S.Türkmenbaşy etrabynda ýönekeý adamlaryň kärende ýerlerine şaly eken adamlardan artmazlygy bilen bagly.
“Ýönekeý adamlaryň ekin meýdanlaryna, melleklerine suw diňe artan ýagdaýynda berilmeli, ilkinji nobatda S.Türkmenbaşy etrabynda şaly eken arkaly adamlaryň ekinleri suwdan ganmaly, hala suwy bedre bilen daşaň, hala-da ýönekeý halka suw bermäň” diýip, häkimleretabşyryk berlipdir diýip, Azatlygyň çeşmesi aýdýar.
Türkmenistandaky suw ýetmezçiligi diňe Daşoguz welaýatynda däl, eýsem ýurduň beýleki ýerlerinde hem barha ýiti duýulýar. Munuň sebäbi bir tarapdan sowet döwründen gelýän suw bisarpalygy bilen bagly bolsa, ikinji sebäbi ýurtdaky suw desgalaryna edilýän eýeçilik bilen bagly.
Azatlyk radiosy bilen gürleşýän ýerli synçylaryň köpüsiniň tassyklamagyna görä, soňky ýyllarda Garagum kanalyny arassalamak işleri juda gowşadyldywe barha kän gyrmança basýan ulydesga soňky on ýylda suw ýitirmek, ýerlei şorlatmak meselesinde oýnaýan roluny has ulaldana meňzeýär.
Emma muňa garamazdan, Türkmenistanyň Ministrler kabinetiniň 7-nji awgustda geçirilen mejlisinde ekerançylyk meýdanlaryndaky suw ýetmezçiligi barada bir söz hem aýdylmady.
Şu aralykda Daşoguzda 1 kg tüwiniň bahasy 20 manada çykdy, ýokary hilli “Lazer” sortundaky tüwiniň bolsa 1 kg 34 manatdan satylýar diýip, çeşme habar berýär.


text:
Şeýle hem okaň
17.10.2018 | Hormatly Prezidentimiz Gurbanguly Berdimuhamedow täze polimer zawodynyň açylyş dabarasyna gatnaşdy
16.10.2018 | Hormatly Prezidentimiz Balkan welaýatyna ugrady
16.10.2018 | Türkmenistanyň Prezidenti “LG International Corporation” kompaniýasynyň ýolbaşçysyny kabul etdi
16.10.2018 | Türkmenistanyň Prezidenti “Hyundai Engineering Co., Ltd” kompaniýasynyň ýolbaşçysyny kabul etdi
15.10.2018 | Türkmenistanda ählumumy howplara garşy göreşmek boýunça sebit derejesindäki maslahat geçirilýär
15.10.2018 | Türkmenistanyň Prezidenti bilen Özbegistan Respublikasynyň Prezidentiniň arasynda telefon arkaly söhbetdeşlik boldy
General-maýor Begenç Ataýewiç Gündogdyýewi, Türkmenistanyň goranmak ministri wezipesine bellemeli.
Türkmenistanyň Prezidenti,
Türkmenistanyň Ýaragly Güýçleriniň
Belent Serkerdebaşysy
Gurbanguly Berdimuhamedow
Copyright 2012-2018 Türkmenistanyň Döwlet habarlar agentligi - Türkmenistan bu gün


text:
Mähriban halkym!
Eziz watandaşlar!
Sizi Sagdynlygyň we ruhubelentligiň ýylynda giňden bellenilýän berkarar Watanymyzyň Garaşsyzlygynyň 26 ýyllyk baýramy bilen tüýs ýürekden gutlaýaryn!
1991-nji ýylyň 27-nji oktýabry Garaşsyz Türkmenistanyň döredilen hem-de ykrar edilen beýik taryhy senesidir. Mundan ýigrimi alty ýyl ozal Türkmenistanyň Garaşsyzlygynyň jar edilmegi bilen eziz Watanymyzyň demokratik, hukuk we dünýewi döwlet gurluşynyň ýörelgeleri, syýasy we ykdysady, medeni hem-de durmuş ösüşleriniň sarsmaz binýady tutuldy. Garaşsyzlyk halkymyzyň agzybirligini we jebisligini, müňýyllyklardan gözbaş alyp gaýdýan beýik mertebesini, watansöýüjilik buýsanjyny, parahatçylyk söýüji, hoşniýetli we dostluk ýörelgelerini hem Ýer ýüzünde giňden dabaralandyrdy.
Garaşsyz döwletimiziň dünýä ýaň salýan beýik şan-şöhraty, parahatçylygyň we dostlugyň, ruhubelentligiň, sportuň hem-de sagdynlygyň ýurdy hökmünde halkara abraýynyň yzygiderli artýandygyna şaýatlyk edýän taryhy wakalar halkymyzy beýik üstünliklere ruhlandyrýar. Yaňy-ýakynda Aziýa sebitinde iň gözel, rahat we abadan şäherleriň biri bolan Aşgabatda Ýapyk binalarda we söweş sungaty boýunça V Aziýa oýunlarynyň ýokary derejede geçirilmegi halkymyzda şatlykly duýgulary, tolgundyryjy pursatlary, unudylmajak täsirleri galdyrdy, agzybirligimizi has-da pugtalandyrdy!


text:
“Stress”-iň kelle beýnisine täsiri
Hemmämiz biz bir zady alada edip gaharlanan, gyjyndyrlan ýagdaýda bolup gördük. Uzak wagt uklap bilmän birzadyň pikirini edýärdik. Hemme adama stressiň aladalanmasy tanyş...
Stress hemmişe negatiw aladalanma däldir. Ol kömekçi bolup biler. Meselem: biz uly auditoriýanyň öňünde çykyş edemizde ýa-da sportsmen bolup ýaryş bolanda, stress biziň güýjimizi sazlaýar. Ýöne adam uzak wagt stress yagdaýyda bolsa onda stress adamyň tutuş organlaryna erbet täsir edýär. Bu temada stressiň kelle beýnisine negatiw täsirleri hakda aýdyp geçmegi makul bildim.
Hroniki stress ýa-da başgaça “distress” köplenç maşgalada ýa-da işde dartgynly ýagdaý bolýanlygy üçin döreýär we kelle beýniň gurluşyny, funksiýasyny üýtgetýär.
Stress gipotalamo-gipofiziorno-adrenalin sistemasy bilen sazlanýar. Ol endokrin mäzi we böwrek üsti mäzler bilen baglanşyklydyr. Biziň beýnimiz stress ýagdaýyny tananda ol organlara signal geçirýär we kartizol garmonyny sintezleýär. Kortizol gormony biziň organizmizi bütünleýin işjeňligimizi ulaltýar ýöne pikirlenmämizi ösdürmeýär. Meselem: adam dowul tapma – aljyran wagty başga bir ýere gitýär, nämedir bir hereketler edýär we nädip şol ýere baranyny, nädip şol hereketleri edenini bilmeýär, ýadyna düşmeýär. Affekt ýagdaýydaky hereketler hem muňa degişli bolýar. Şu ýagdaýda bolan adam telefonda gürleşip soň näme hakda gürleşenini bilmän biler. Şeýlelikde ýat bilen pikirlenme bozulýar.
Ýene-de bir zyýanly tarapy kortizolyň köp bolmagy neýronlaryň sinapsyna zyýan ýetirýär, kelle beýniniň frantal bölümi zeperlenýär. Bu nämä zyýan ýetirýär? Beýniniň şol bölümi pikirlenmä, ýada we sosial aragatnaşyga jogap berýär. Barlaglaryň netijesinde bellik edildi: kortizol domofin islegleriň merkezini has duýgur etýär. Ol bolsa öz gezeginde şertli refleksa jogap berýär. Siz bir zat etýäňiz beýni domafin öndürýär we siz lezzet alýaňyz. Domafin: "sen gowy edipsiň indikide-de şeýle hereket et" diýýän ýaly. Uzak wagt stressda bolmak Alsgeýmer keseline (ýatkeşligiň ýok bolmagy) getirip bilýär diýip çaklaýarlar.
Şonuň üçinem uzak wagtlap stressda bolmakdan daşda duruň. Munuň üçin dürli usullary ulanyp bilersiňiz. Meselem: ýeke ýa-da maşgalaň, dostlaryň bilen gezelenç etmek, tans etmek, gülküli kino, oýna tomaşa etmek, dürli oýunlary oýnamak we beýlekiler.
Gyzykly bolandyr diýip umyt edýän.
© Graff


text:
Türkmenistanyň prezidenti Gurbanguly Berdimuhamedow iki hepdeden gowrak wagt bäri ýerli mediada hem-de metbugat serişdelerinde çala çalaran gara saçly keşbde çykyş edip başlady. Ondan ozal ýurduň döwlet eýeçiligindäki köpçülikleýin media serişdelerinde Berdimuhamedowy görkezýän suratlar hem-de wideo şekiller ony doýgun gara saçly görkezýärdi. Berdimuhamedowyň täze keşbi barada Fransiýanyň “Agence France-Presse” (AFP) döwlet habar gullugy halkara jemgyýetçilige 2-nji awgustda habar berdi.
Читайте также на русском
“Ozalky Sowet Türkmenistanyň hökümdary özüniň meşhur gara saç boýagyndan arany açdy. Ýolbaşçylarynyň şahsy kulty bilen giňden tanalýan türkmen halky bu ädimi ýakyndan synlaýar” diýip, AFP habarda belleýär.
“Gurbanguly Berdimuhamedowyň penşenbe güni (26-njy iýulda) döwlet jarçysy - “Neýtralnyý Türkmenistanyň” baş sahypasynda çap edilen fotosuratynda onuň ýogyn, şar gara saçy, 2006-njy ýylda onuň hökümet başyna geçen gününden bäri ilkinji gezek, çal sepelenen görnüşde görkezilýär” diýip, Fransiýanyň döwlet habar gullugy ýazýar.
Öňki prezident Saparmyrat Nyýazowyň yzýany hökümet başyna geçen Berdimuhamedow, 2006-njy ýylda wezipä girişende döwlet telewideniýesinde saçyna çal giren keşbde görkezilipdi.
Metbugatdaky suratlardan çen tutulsa, wagtyň geçmegi bilen prezidentiň saçy garalmak bilen boldy. Indi bolsa oňa çala çal reňkiň öwüşgini çaýylýar.
Azatlyk Radiosy Türkmenistanyň prezidentiniň çal saçynyň täze öwüşgini boýunça Merkezi Aziýa boýunça ekspert Brýus Panniýere mikrofon uzatdy.
“Belki-de onuň döwletde portret biznesini ýöredýän dogan-garyndaşy bardyr. Biziň hemmämiz bilýäris, haçan-da [Türkmenistanda] prezidentiň keşbi täzelense hemmeler täzeden portret satyn alyp, ony iş ýerinde asyp goýmaly edilýär. [Çal saçyň täze öwüşgini], belki-de, şol biznesi janlandyrmagyň bir görnüşidir” diýip, Panniýer çala ýylgyryp söhbete girişdi.
Azatlygyň ýurduň içindäki söhbetdeşleriniň käbirleriniň sözlerine görä, ýurtda onsuzam wagtal-wagtal prezidentiň portreti täzelenip durýar.
“Ýöne bu meselä has çynlakaý çemeleşsek, meniň pikirimçe, Merkezi Aziýada jemgyýetiň gartaşan gatlagy, ýagny “Ak sakal” diýilýän çal sakally ýaşulylar il arasynda sylanýan adamlar bolýar. Prezidentiň çal saçy, onuň özüni başa togap edilmeli ýaşuly diýip görkezmek synanyşygy bolmagy mümkin” diýip, ekspert aýtdy.
Ol gürrüňe dowam edip, Berdimuhamedowyň ýuwaş-ýuwaşdan “dana ýaşulynyň” keşbine girmäge synanyşýandygyny çaklady.
“Kem-kemden, sebäbi onuň saçy heniz doly agarmady, ýa-da doly çalarmady” diýip, Panniýer belledi. Berdimhamedowyň saçynyň çal seçilen täze öwüşgini onuň dynç alyşdan dolanan günlerine gabat geldi.
Ol dynç alyşda agtygy Kerimguly bilen “Jan Türkmenistan” atly täze rep aýdymyny ýerine ýetirdi.
Şeýle-de prezident soňky ýyllarda agtyklary bilen has köp jemgyýetçilikde çykyş edip başlady. Onuň ýurduň syýasy sahnasynda işjeň rol oýnap başlan, ogly Serdara köpler prezidentiň oruntutary gözi bilen seredýär.
1999-njy ýylda ýurduň ozalky prezidenti Saparmyrat Nyýazowyň saçynyň reňkinde-de üýtgeşme bolupdy. Onuň saçynyň reňki ak reňkden ilki gyzyl-goňur reňke öwrülipdi. Nyýazow saçynyň reňkindäki üýtgeşmeleri 1997-nji ýylda ýüreginden operasiýa bolansoň, saçy düşüp hytaýly saç lukmanyna görünmegi, reňkdäki üýtgeşmeleriň bolsa şonuň netijesidigini aýdyp düşündiripdi.
Ýurduň ozalky prezidentiniň-de, häzirki prezidentiniň-de paýtagt Aşgabatda altyndan heýkelleri dikildi.
Hukuk goraýjy guramalar wagtal-wagtal Türkmenistandaky hukuk kemsitmeler barada çykyş edýär.
Türkmenistanda häzirki günlerde üstümizdäki sentýabr aýynda geçiriljek “Halk maslahatynyň” ilkinji mejlisine taýýarlyk görülýär. TDH-niň maglumatlaryna görä, bu barada düýnki geçirilen hökümet maslahatynda Mejlisiň başlygy prezidente hasabat berdi. Geçen ýyla çenli bu geňeşe “Ýaşulylar maslahaty” diýlip, oňa esasan, ak ýa-da çal sakally ýaşuly gatlak gatnaşdyrylýardy.


text:
Ýahýa Pygamberiň Isa Mesih baradaky güwäligi…
“Ehudylar Iýerusalimdan ruhanylary, Lewilileri iberip, Ýahýadan: “Sen kimsiň?” diýip soranlarynda, onuň güwäligi şeýle boldy. Ol ykrar etdi, inkär etmedi. “Men Mesih däl” diýip ykrar etdi. Onsoň olar : “Onda, sen Ylýasmyň?” diýip soradylar. Ol “Ýok” diýdi. “Şol geljek pygambermisiň?”diýdiler. Ol: “Ýok” diýip jogap berdi. “Onda sen kimsiň? Biz özümizi bu ere ýollanlara näme jogap bereli, sen özüň hakda näme diýýärsiň?” diýip soradylar. Ýahýa: “Men, Işaýa pygamberiň aýdyşy ýaly, Rebbiň ýoluny dogrulaň diýip çölde gygyrýanyň sesi” diýdi…Olar onda “Eger sen Mesih, Ylýas ýada şol pygamber däl bolsaň, onda näme üçin çokundyrýarsyň?” diýip soradylar. Ýahýa olara jogap berdi: “Men suw bilen çokundyrýaryn, ýöne siziň araňyzda biri bar, siz Ony tanamaýarsyňyz. Menden soňra geljek Şoldur. Men Onuň çarygynyň bagyny çözmäge-de mynasyp däldirin…Ertesi gün Ýahýa özüne tarap gelýän Isany görüp: “Ine, Şu dünýäniň günäsini Öz üstüne alan Hudaýyň Guzysydyr” diýdi. “Meniň yzymdan bir adam geler, Ol menden üstündir, çünki Ol menden owal bardy diýip aýdanym, ine, Şudur. Men Ony tanamaýardym, ýöne Ol Ysraýylda aýan bolsun diýip, suw bilen çokundyrmaga geldim”. Ýahýa güwä geçip diýdi: “Men Ruhuň gökden gögerçin ýaly inip, Onuň üstünde duranyny gördüm. Men Ony tanamaýardym, ýöne meni suw bilen çokundyrmaga ýollan Hudaý maňa Ruhuň inip, kimiň üstünde duranyny görseň, Mukaddes Ruh bilen çokundyrjak Şoldur diýdi. Men görüp, Onuň Hudaýyň Ogludygyna güwä boldum”. Ertesi gün Ýahýa ene öz şägirtleriniň ikisi bilen durdy. Ol gezip ýören Isany görüp: “Ine Hudaýyň Guzysy!” diýdi. Onuň aýdanlaryny eşiden iki şägirt Isanyň yzyna eýerdiler.”
Nähili ajaýyp güwälik, Isa Mesihiň “Hudaýyň Guzysydygyna” “dünýäniň günäsine Öz üstüne aljak, Gurbanlyk Guzy” ýalydygyna we seniň hem günäleriň üçin tölegi töländigine iman edersiňmi!
Hudaýyň Öz pygamberi Ýahýa pygamber arkaly bize etiren Isa Mesih hakyndaky ajaýyp güwäligine iman etseň, Isa Mesih ýokarda aýdylyşy ýaly saňa günäleriňden saplanma, dowzah odundan gutulyş we Hudaý bilen baky ýaşaýşy berer we seni gündelik durmuşyňda manydan, dynçlykdan we şatlykdan doly durmuşda dogry ýolda alyp gider we Isa Mesih arkaly beriljek Mukaddes Ruhy arkaly Hudaý seni her gün tä ýanyna barýançaň ideklär! Ýahýanyň şägirtleriniň, Isa Mesihiň Hudaýyň dünýä iberen adamzadyň Halasäridigini Ýahýanyň güwäligi bilen eşidenlerinde, Isa Mesihiň yzyna eýerdiler. Bu haýran galdyryjy, Ýahýa pygamber olary saklajak bolmandy, olar-da biziň öz ýolumyz bar ol ýoldan gideris diýip durmadylar-da, “YOL, Hakykat we Ýaşaýyş” bolan Isa Mesihiň yzyna eýerdiler. Çünki Ýahýa pygamberiň ýerine ýetirmeli işi hem, Isa Mesih hakynda güwälik etmek, Onuň ýoluny taýýarlamakdy, Işaýa pygamberiň öňünden aýdan pygamberligini ýerine ýetirmekdi!
Şonuň üçin gadyrly dost, imanly bol, imansyz bolma we Isa Mesih arkaly Hudaýyň saňa berjek ajaýyp patalaryny kabul et we ruhda erkin we azat ýaşaýşa eýe bol! Eger şu wagt Isa Mesihe Halasgäriň hökmünde iman etmek seniň islegiň bolsa, onda Hudaýa şeýle iman bilen ýüzlen we Hudaýyň seniň hem günäleriň üçin üpjün eden “Gurbanlyk Guzysy” üçin we Isa Mesihiň seniň üçin janyny aýaman ere gelip janyny seniň dowzahdan halas bolmagyň üçin berenine minnetdarlyk bildir, Isa Mesihi Halasgäriň hökmünde iman edýändigiňi ýüregiňden bildir!
Injilde şeýle sözler bar: “Çünki sen agzyň bilen Isany Reb hökmünde ykrar etseň, Hudaýyň Ony ölümden direldenine ýüregiň bilen ynansaň, gutularsyň. Aklanmak üçin ýürek bilen iman getirilýändir, gutulyş üçin agyz bilen ykrar edilýändir. Çünki Mukaddes Ýazgy: “Oňa iman eden kişi utandyrylmaz” diýýär.
“Başga hiç kimde gutulyş ýokdyr; biz ol arkaly gutular ýaly, gök astynda ynsanlara berilen gaýry at ýokdur”.


text:
Aşgabat, 26.02.2015. “Türkmenportal”.
“Türkmennebitönümleri” Baş müdirliginiň “Ahaly” Kuweýtiň “Al-Kadsiýasyndan” 2:0 ýeňlip, Aziýanyň futbol konfederasiýasynyň Kubogy ugrundaky ýaryşyň toparça bölegini ýeňlişden başlady.
Aziýanyň ikinji derejeli ýaryşynyň toparça bölegine barýan ýolda Gyrgyz Respublikasynyň “Dordoýyny” 1:0, Omanyň “Fanjasyny” 2:3 hasabynda ýeňen “Ahala” El-Kuweýtdäki stadionda ýeňil düşmedi. Çünki “Al-Kadsiýa” AFK-nyň Kubogynyň häzirki eýesi bolup, bu baýrak ugrunda ol geçen ýylyň finalynda Yragyň “Erbilinden” 4:2 hasabynda üstün çykypdy.
Muňa garamazdan, türkmen toparynyň 34 ýaşly baş tälimçisi Guwançmuhammet Öwekowyň şägirtlerine birinji ýarymyň dowamynda ýer eýeleriniň hüjümlerinden goranmak başartdy. Ildeşlerimiz soňky minutlarda hasaby açmaga-da ýakynladylar. Ýöne hüjüme goşulan goragçy Mekan Saparowyň güýçli urgusyny derwezeçi aýagy bilen gapdala sowup ýetişdi. Netijede toparlar 0:0 hasabynda arakesmä çykdylar.
Ikinji ýarymda “Al-Kadsiýa” köp hüjüm etdi. Bu olara 58-nji we 63-nji minutlarda üstünlik getirdi. Pökgüleri Saleh Şeýh bilen Faýsala Abdulla geçirdiler. Galan wagtda türkmen futbolçylary näçe jan etseler-de, hasap üýtgemedi — 2:0.
Şeýlelikde bu ýaryşa ilkinji gezek gatnaşýan “Ahal” ilkinji gezek ýeňlişe sezewar boldy. Ýöne öňde heniz bäş oýun bar. Şolaryň netijeleri boýunça toparçanyň iň gowy iki topary bäsleşigi 1/8 finalda dowam etdirer. “Ahal” 11-nji martda Aşgabatda Täjigistanyň üç gezek çempiony “Istikloly” Kabul eder. Bu topar birinji tapgyrda öz meýdançasynda 1:3 hasabynda Yragyň “Erbilinden” ýeňildi.


text:
13-nji sentýabrda "Amul - Hazar 2018" awtorallisine gatnaşyjylar üçünji duralga - Garagumuň merkezinde ýerleşen "Altyn asyr" Türkmen kölüne geldiler. Ýaryşa gatnaşyjy toparlar "Altyn asyr" Türkmen köli" düşelgesine tarap ugrap, alaňlar we takyrlar köp bolan ýaryş ýoly boýunça 236 kilometr geçdiler. "Amul - Ha...
Awtor:
gyzgyn
(Wasýok)
|
Kategoriýa: Habarlar |
14.09.2018 20:41
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#199)


text:
Rejep Taýyp Ärdogan Türkiýäniň Rize welaýatynda 1954-nji ýylyň 26-njy fewralynda dünýä inýär. 1965-nji ýylda Stambul şäherindäki Kasympaşa Piýale başlangyý mekdebine, soňra 1973-nji ýylda Stambuldaky Ymam hatip orta mekdebini tamamlaýar. 1981-nji ýylda Stambuldaky Mermer uniwerstetiniň Ykdydadyýet we söwda bilimler fakultetini tamamlap, ýokary bilime eýe bolýar. Ärdogan ýaşlyk ýyllarynda sportyň futbol ugryna uly gyzyklanma bildirýär.1969-1982-nji ýyllar aralygynda futbol oýnaýar. 1994-nji ýylda geçirilen saýlawlarda Stambul däheriniň häkimi wezipesine saýlanýar, 2001-nji ýylda Adalat we Ösüş partiýasyny (Ak parti) esaslandyrýar. 2002-nji ýylda geçirilen saýlawlarda uly ýeňiş gazanan Adalat we Ösüş partiýasy ýurdy dolandyrmak işine girişýär. 2003-nji ýylyň 15-nji martynda Ärdogan ýurdyň Premýer-ministri wezipesine bellenilýär. Rejep Taýyp Ärdogan ýolbaşçylyk döwründe türkiýe respublikasy häzirki ösen derejesin eýe bolýar. 2014-nji ýylyň 10-njy awgustynda geçirilen prezident saýlawlarynda sesleriň uly bölegini mynasyp bolan Rejep Taýyp Äedogan Türkiýäniň 12-nji Prezidenti bolýar. Rejep Taýyp Ärdogan öýlenen we 4 çagasy bar.
Rejep Taýyp Ärdogan barada
-
Yeser
2 weeks ago
- gowy maglumat, minnetdar zähmetiň üçin!!


text:
Salamaleykum. Asgabat shaher ichinden kw gerekdi talyp 3 oglon yashamaly. Eger ozi atasy oyunde yashap oz oyuni arenda beryanchilerden tanshlannyz bolsa yada bashga arenda berjek adam bilseniz komek. na vsyaki sluchi yazyp goyayyn diydim.
Samsyk sorag
Sorag-jogap, Ideal tarapyndan 3 weeks ago
-
Yeser
3 weeks ago
- bula samsyk sorag däl, gaty kyn sorag, ýesli ço iki adama ýada ýekeje adama kwartira berjek diýän bar bolsa +99365466624 nomere habarjyk galdyraýsyn;))
-
Kepderii
2 weeks ago
- "Özi atasy öýünde ýaşap, öz öýüni arenda berýänçiler"beee diljagaşynaý))


text:
Hökümet düzümleriniň wekilleri, diplomatlar, şeýle hem Merkezi, Günorta we Günorta-Gündogar Aziýa ýurtlarynyň ylmy barlag institutlarynyň we ykdysady toplumynyň bilermenleri geçen hepdede ÝHHG-niň goldaw bermeginde Owganystan boýunça sebitleýin ykdysady hyzmatdaşlyk boýunça VII Ministrler maslahatynyň (RECCA VII) çygrynda Akademik foruma gatnaşdylar. Bu barada ÝHHG-niň Aşgabatdaky Merkeziniň saýtynda habar berilýär.
Bu möhüm çäre Owganystanyň Daşary işler ministrliginiň Strategik barlaglar merkeziniň Türkmenistanyň DIM-niň Halkara gatnaşyklary instituty we ÝHHG-niň Aşgabatdaky Merkezi bilen hyzmatdaşlykda gurnaldy.
Forumyň çäklerinde Merkezi, Günorta we Günorta-Gündogar Aziýada sebitleýin hyzmatdaşlygy mundan beýläk hem berkitmegiň mümkinçilikleri we täze gurallary ara alnyp maslahatlaşyldy. Bellenilişi ýaly, çykyş edenler energetika ulgamynda sebitleýin hyzmatdaşlygy berkitmek, sebit we döwletara gatnaşyklary berkitmek, şeýle hem sebit söwdasy we üstaşyr geçirmeler üçin mümkinçilikler ýaly meseleler barada belläp geçdiler.
Foruma gatnaşyjylar söwda, üstaşyr geçelgeler we kommunikasiýa işiniň kadalaryny sebitleýin ýeňilleşdirmegiň mümkinçilikleri we kuwwaty, Owganystanyň ornuny nygtamak bilen sebitde ykdysady hyzmatdaşlygyň we integrasiýanyň ýollaryny öwrenmek meseleleri barada pikir alyşdylar.
«ÝHHG dürli başlangyçlaryň üsti bilen Owganystana ýardam etmek maksady bilen hemişe dürli tagallalary durmuşa geçirýär we ÝHHG-niň Aşgabatdaky Merkezi býujetden daşary taslamanyň çäklerinde Stambul prosesine, başgaça «Aziýanyň ýüregi» prosesine gatnaşyjylaryň arasyndaky sebitleýin infrastrukturalary ösdürmek boýunça gepleşikleri ilerletmäge gönükdirilen bu çäräni gurnamaklyga ýardam etdi» - diýip ÝHHG-niň Aşgabatdaky Merkeziniň ýolbaşçysy Natalýa Drozd aýtdy.
Onuň aýtmagyna görä, «geçirilen bu forum dürli halkara, sebit wemilli hyzmatdaşlaryň arasynda Owganystan boýunça ykdysady hyzmatdaşlygy berkitmekde gepleşikleri çuňlaşdyrmaga örän oňat mümkinçilik berdi».
Garaşylyşy ýaly, Akademik forumyň netijeleri 2017-nji ýylyň noýabrynda Aşgabatda geçirilmegi meýilleşdirilýän RECCA VII iş toparynyň esasy forumynyň we mejlisiniň dowamynda pikir alyşmalar üçin esas bolup çykyş eder.
2005-nji ýyldan başlap, Owganystan boýunça sebitleýin ykdysady hyzmatdaşlyk boýunça maslahat (RECCA) Merkezi, Günorta we Günorta-Gündogar Aziýada serhetüsti ykdysady gepleşikler, özara ynanyşmagy berkitmek we hereketleri amala aşyrmak üçin öňdebaryjy platforma bolup çykyş edýär.
Akademik forum dürli ýurtlaryň alymlary, analitikleri we syýasy işgärleri üçin mümkinçilikleri ara alyp maslahatlaşmaga, şeýle hem bu giň sebitde ykdysady hyzmatdaşlyga päsgelçilik döredýän faktorlary aradan aýyrmak boýunça çäreleri işläp düzmäge platforma bolup hyzmat edýär.
Ýatlap geçsek, geçen hepdede Türkmenistanyň we Owganystanyň Prezidentleriniň telefon arkaly söhbetdeşliginiň barşynda Mohammad Aşraf Gani onuň Watanynda parahatçylygy we durnuklylygy dikeltmekde ýangyç-energetika ulgamynda amala aşyrylýan giň gerimli maýa goýum taslamalarynyň örän uly orun eýeleýändigini belledi. Gürrüň, ilkinji nobatda, Türkmenistan-Owganystan-Pakistan-Hindistan (TOPH) transmilli gaz geçirijisiniň gurluşygy hakynda barýar. Günorta-Gündogar Aziýanyň uly ýurtlaryna türkmen tebigy gazynyň uzakmöhletleýin iberilmegini üpjün etjek täze energetika desgasy tutuş sebitiň ykdysady taýdan ösmegine kuwwatly itergi berip, müňlerçe iş orunlaryny döretmäge mümkinçilik berer.
Şeýle hem ulag-aragatnaşyk ulgamynda, elektroenergetikada hyzmatdaşlyk örän ähmiýetli bolup durýar.
Prezident Gurbanguly Berdimuhamedowyň belleýşi ýaly, biziň ýurdumyz geljekde hem goňşy Owganystany dikeltmek boýunça halkara tagallalaryna işjeň gatnaşmagy hem-de onuň durmuş-ykdysady düzümini dikeltmäge hemmetaraplaýyn ýardam etmegi, şonuň bilen birlikde owgan halkynyň asuda we abadan durmuşda ýaşamagyna goldaw bermegi maksat edinýär.


text:
Soňky habarlar
Archive news
Türkmenistanyň Saglygy goraýyş we derman senagaty ministrligi aşakdaky lot boýunça öň yglan edilen halkara bäsleşigiň möhletini uzaldýar
Lot N1. Halkara talaplara laýyk gelýän derman serişdelerini satyn almak.
Bäsleşige gatnaşmak üçin ýazuw görnüşindäki arzany tabşyryp, bäsleşik resminamalarynyň toplumyny almak zerur.
Pul serişdelerini geçirmek üçin hasap arza tabşyrylanda berilýär.
Bäsleşik resminamalarynyň toplumynyň tabşyrylmaly wagty 2017-nji ýylyň 11-nji awgustyna, sagat 18.00-a çenli.
Salgymyz: Türkmenistan, Aşgabat şäheri, Arçabil şaýoly, Türkmenistanyň Saglygy goraýyş we derman senagaty ministrligi.
Habarlaşmak üçin telefony: 40-06-41.
Eger-de siz sözlemde harp ýalňyşy gören bolsaňyz, şol sözi saýlap Ctrl+Enter basyň


text:
Golaýda “Facebook” sosial ulgamyndaky "Türkiýedäki türkmenistanlylar“ atly toparda "Laçka Ýagdyýewa“ atly agza ýitendigi aýdylýan türkmenistanly zähmet migranty barasynda bildiriş ýaýratdy.
Bildirişde "Lena atly zenanyň 3 çagasy tarapyndan ençeme aýdan bäri gözlenilýändigi, onuň iň soňky gezek Stambulda bolandygy aýan edilip, gören-eşidenlerden kömek soralýar.
Azatlyk Radiosy şeýle bildirişden ugur alyp, Stambuldaky çeşmeleriniň üsti bilen ýitendigi aýdylýan türkmenistanly migrant zenanyň ogly Reşitden maglumat aldy. Onuň yz ýanyndan hem ýitendigi aýdylýan migrant zenan, ýagny onuň ejesi Lena bilen gürrüňdeşlik geçirdi.
Azatlyk Radiosy redaksiýa gelip gowuşýan köp sanly islegleri nazarda tutup, "Dünýä türkmenleri" gepleşiginiň bu sanyny Türkiýede ýitdi diýilýän we hossarlary tarapyndan gözlenýän türkmenistanly zähmet migrantlarynyň ykballaryna gönükdirýär.
Gepleşigi diňläp, bu ugurdaky öz tejribeleriňizi ýa-da pikirleriňizi aşakdaky foruma teswir görnüşinde ýazyp bilersiňiz.


text:
Türkmenistanda neşe aýyplamalary bilen türmä basylan belli aýdymçy Nazir Habibowyň azatlyga goýberilendigini öňe sürýän wideo ýazgy peýda boldy.
“Nazir Habibow türmeden çykdy” ady bilen ýaýradylan wideoda, Nazir Habibowyň näbelli, şol sanda harby buşlatdaky bir adamyň arasynda, täze ýyl bilen gutlaýan şekilleri görkezilýär.
Ýatladyp geçsek, geçen ýylyň oktýabrynyň başynda türkmen telewideniýesinde 28 ýaşly Nazir Habibowyň “neşe serişdelerini ulanandygyny” boýun alyp, öz-özüni ýazgaryp çykyş edýän pursatlary görkezilipdi. Mundan soň Habibowyň 12 ýyl türme tussaglygyna höküm edilendigi dogrusynda maglumatlar gowşupdy.
20-nji ýanwarda ýaýradylan wideonyň soňunda adamlaryň Nazir Habibowy garaşyp duran bir ulagda ugradýandygy görkezilýär.
Azatlyk Radiosyna Nazir Habibowyň hakykatdan hem türkmen türmesinden azatlyga goýberilip-goýberilmändigini häzirlikçe garaşsyz çeşmelere tassyklatmak başartmady.
Nazir Habibowyň tussag edilmeginiň yzy bilen, hamana, aýdymçynyň aýaly – Ritanyň adyndan ýaýradylandygy aýdylýan bir beýannama köpçülige ýaýradyldy.
Onda Habibowyň “düýbünden başga aýyplamalar esasynda saklanandygy” we munuň “ýörite matlap bilen gurnalandygy” öňe sürülýär. Bu wideo YouTube saýtyna goýlanyndan birnäçe gün soň pozulyp aýryldy. Nazir Habibowyň maşgalasyna ýakyn çeşmeler-de, bu beýanatyň aýdymçynyň aýaly – Rita tarapyndan ýaýradylandygyny inkär etdiler.


text:
Türkiýe terrora garşy göreşde gazanan tejribesini Özbegistan bilen paýlaşýar
Türkiýäniň Žandarma serkerdeliginiň hünärmenleri Özbegistanyň Milli gwardiýasyna terrora garşy göreş babatynda tälim bermäge başlady
Žandarma serkerdeligi bilen Milli gwardiýa tarapyndan TIKA-nyň goldaw bermeginde Özbegistanyň Jizzak şäheriniň golaýyndaky Faryş harby poligonynda başlan tälim üçin açylyş dabarasy geçirildi.
Açylyş dabarada çykyş eden Milli Gwardiýanyň resmisi Şuhrat Ganiýew soňky wagtlarda iki ýurdyň arasyndaky strategik gatnaşyklaryň barha özgerýändigini belläp, şol çäkde Türkiýä bilen Özbegistanyň arasyndaky harby gatnaşyklaryň hem ösýändigini habar berdi.
Ganiýew häzirki tälimiň bu hyzmatdaşlygyň aýdyň bir subutnamasydygyny nygtap, bu tälimiň ýurdyň goranyş we harby mümükinçiliklerini has hem ösmegine we ikitaraplaýyn tejribe alyş-çalyşygyna oňyn goşant goşjakdygyny beýan etdi.
Türkiýeden 6 hünärmeniň gatnaşmagynda geçirilýän tälim 17-nji awgustda tamamlanar.


text:
Daşkent türkmen prezidentine garaşýar0
Türkmenistanyň Prezidenti Gurbanguly Berdimuhamedowyň öňümizdäki günlerde goňşy Özbegistana sapar etmegine garaşylýar. Şu mynasybetli, ýakynda özbek prezidenti Islam Karimow öz türkmen kärdeşine hat ýollady.
Türkmenistanyň Garaşsyzlygynyň 2 ýyllygyna gabatlanyp iberilen hatda prezident Islam Karimow bu saparyň iki ýurduň arasyndaky özara we köptaraplaýyn gatnaşyklaryň güýçlendirilmegine itergi berjegini aýtdy.
Aşgabat we Daşkent dürli pudaklar boýunça ikitaraplaýyn maýa goýumlary we özara taslamalary durmuşa geçirmegiň ýollaryny agtarýar. Duldegşir goňşular özara söwda dolanşygyny $1 milliarda çykarmagy meýilleşdirýärler.
Türkmenistan we Özbegistan goňşy Owganystan, Aral deňzi we Amyderýa ýaly meseleler boýunça ýygy-ýygydan maslahat geçirýär. Öňümizdäki saparyň dowamynda özara serhet gatnawlarynyň hem maslahat edilmegine garaşylýar. Türkmen-özbek serhediniň uzynlygy 1,620 kilometre barabardyr.
Özbegistanda 160 müňden gowrak etniki türkmen ýaşaýar. Ýurtda 50-den gowrak mekdepde türkmen dilinde sapak geçilýär. Türkmen diasporasy esasan Horezm, Surhanderýa we Garagalpagystan regionlarynda ýaşaýar.
Türkmenistan bilen Özbegistany birnäçe iri taslamalar baglanyşdyrýar. 2009-njy ýylda Türkmenistandan Hytaýa tarap açylan gazgeçiriji Özbegistanyň üstünden geçýär. Taraplar Merkezi Aziýany Pars aýlagy ýurtlary bilen birikdirjek demirýol taslamasy boýunça hem pikir alşyp gelýärler.


text:
Edara-kärhanalary
GARAMAGYNDAKY EDARA-KÄRHANALARY
Aşgabat şäheri
1 Awtomobil ýollary gurmak we ulanmak boýunça baş gözegçilik müdirligi
2 "Türkmenýoltaslama" taslama instituty
3 Ýöriteleşdirilen abatlaýyş we ulanyş merkezi
4 Önümçilik - üpjünçilik bazasy
5 Köpri gurluşyk müdirligi
6 Abadandaky ýol - gurluşyk önümleri kombinaty
7 2-nji Ýol gurluşyk müdirligi
8 14-nji Ýol gurluşyk müdirli
9 Ahal welaýat Awtomobil ýollary ulanyş müdirigi
Ahal welaýaty
10 10-njy Ýol gurluşyk müdirligi
11 13-nji Ýol gurluşyk müdirli
12 "Ahalýolgurluşyk" önümçilik birleşigi
Balkan welaýaty
13 "Balkanýolgurluşyk" önümçilik birleşigi
14 Balkan welaýat Awtomobil ýollary ulanyş müdirigi
Mary welaýaty
15 "Maryýolgurluşyk" önümçilik birleşigi
16 Mary welaýat Awtomobil ýollary ulanyş müdirigi
Lebap welaýaty
17 "Lebapýolgurluşyk" önümçilik birleşigi
18 Lebap welaýat Awtomobil ýollary ulanyş müdirigi
Daşoguz welaýaty
19 "Daşoguzýolgurluşyk" önümçilik birleşigi
20 Daşoguz welaýat Awtomobil ýollary ulanyş müdirigi
21 Gubadagdaky ýol gurluşyk önümleri zawody
Türkmenistanyň Prezidenti
Gurbanguly BERDIMUHAMEDOW:
- Biz «Döwlet adam üçindir!» diýen syýasaty alyp barýarys. Bu syýasatyň üstünliki durmuşa geçirilmegi netijesinde, berkarar Watanymyz gülläp ösýän, mähriban halkymyzyň ýaşaýyş-durmuş derejesi barha ýokarlanýan, ykdysady taýdan kuwwatly döwlete öwrülýär!


text:
Eýranyň tele radio guramasynyň başlygynyň serhedaşa uşleri boýunça orunbasary we merkezi Aziýa we Kawkaz boýunça edarasynyň baş müdiri Saeid Tahami Gülüstan merkezine gelip türkmen radiosynyň müdiri haç Arazmuhammet Hurmaly we işgärleri bilen ýakyndan maslahat geçirdi.
bu maslahatda türkmen radiosynyň müdiri we işgärleri öz işleri barada hasabat berdiler we Eýranyň tele radio guramasynyň başlygynyň serhedaşa uşleri boýunça orunbasary Doktor Peýman jebell köp işlerde türkmen radiosyny goldajakdygyny wada berdi.
ol şeýle-de türkmen dilinde gülüstan merkezinde öz başyna serhedaşa tele ýaýlymynyň ýola berilmegini zerur hasaplap ony amal aşyrmak ugurda tagalla etjekdigini söz berdi.


text:
Täze, 2018-nji ýyly belent sepgitlere ýetmek arzuwlary bilen garşylaýarys!
Türkmenistanlylar Täze, 2018-nji ýyly uly dabaralar bilen garşyladylar we ony agzybir maşgala hökmünde dabaralandyrdylar. Biz Sagdynlygyň we ruhubelentligiň ýyly bolan hem-de ýatdan çykmajak köp sanly täsirler, şol sanda Ýapyk binalarda we söweş sungaty boýunça V Aziýa oýunlarynyň ägirt uly üstünlik bilen geçmegi mynasybetli ýakymly wakalar bilen aňymyzda galan 2017-nji ýyly uly abraý bilen tamamladyk.
Ministrler Kabinetiniň 29-njy dekabrda geçirilen mejlisinde hormatly Prezidentimiz Gurbanguly Berdimuhamedow geçen ýylda ýerine ýetirilen işleri gysgaça jemläp, oňa oňyn baha berdi. Döwlet Baştutanymyzyň belleýşi ýaly, tebigy gazy iri öndüriji bolup durýan Türkmenistana häzirki çylşyrymly şertlere uýgunlaşmak we ösüş depginlerini saklamak başartdy. Mundan başga-da, ýurdumyzyň senagat toplumyny köpugurly esasda ösdürmek boýunça durmuşa geçirilýän çäreler işjeňleşdirildi, tebigy gazyň çykarylýan möçberlerini artdyrmak, täze turbageçirijileri gurmak, tebigy serişdeleri özleşdirmek, ykdysadyýetimiziň döwlete dahylly bolmadyk pudagyna — telekeçilige goldaw bermek boýunça giň möçberli maksatnamalar kabul edildi.
Amala aşyrylan çäreleriň netijesinde jemi içerki önümiň ösüş depgininiň ýurdumyzda 6,5 göterim derejesinde bolmagyna garaşylýar.
Bitarap Watanymyz sebitde parahatçylygyň we durnukly ösüşiň berkidilmegine, hoşniýetli goňşuçylyk we hyzmatdaşlyk gatnaşyklarynyň ösdürilmegine ägirt uly goşant goşdy we bu işleri yzygiderli dowam edýär. “Türkmenistan — Beýik Ýüpek ýolunyň ýüregi” şygary astynda geçjek 2018-nji ýylda köp sanly iri wakalar garaşýar. Halk Maslahatynyň agzalarynyň saýlawlary, agyr atletika boýunça dünýä çempionaty, “Amuldan Hazara çenli” halkara awtorallisi, şeýle hem Türkmenistan — Owganystan — Pakistan — Hindistan halkara gaz geçirijisiniň owgan böleginiň gurluşygyna başlamak ýaly möhüm işler bar.
Täze, 2018-nji ýyl — it ýyly, biziň üçin bolsa Wepaly alabaýyň ýyly. Diýmek, bu ýyl tamamlanýan ýyl bilen deňeşdirilende, has bereketli we ösüşli bolar, her bir işimize abadançylyk, rowaçlyk hemra bolar diýip, milli Liderimiz belledi. “Biz üçin ähli ýollar açyk bolar, ozal görülmedik açyşlar ediler, iri taslamalar durmuşa geçiriler” diýip, hormatly Prezidentimiz aýtdy.
Bize uly wezipeler garaşýar. Biz olary ýerine ýetirmek ugrunda ruhubelentlik bilen işläris we ol wezipeleriň milli, sebitleýin bolşy ýaly, dünýä ähmiýetli wezipeler boljakdygyny bellemeli.
Ýurdumyzyň Baş arçasynyň oturdylan ýeri bolan “Älem” medeni-dynç alyş merkeziniň öňündäki meýdança Täze ýyl baýramçylygynyň esasy dabaralarynyň merkezine öwrüldi. Dabarany guraýjylar bu künjekde gyşky lybasa beslenen ertekilere çalymdaş şäherjigi döredipdirler. Ýöne onda ak gara derek köp öwüşginli yşyklandyryjylar, dürli bezeg serişdeleri we beýleki usullar ulanylypdyr.
Baýramçylyk agşamynda bu ýere Hökümet agzalary, ministrlikleriň we pudak edaralarynyň ýolbaşçylary, milli parlamentiň deputatlary, daşary ýurtlaryň biziň ýurdumyzdaky diplomatik missiýalarynyň baştutanlary, Türkmenistanyň daşary ýurtlardaky ilçileri, köp sanly aşgabatlylar we paýtagtymyzyň myhmanlary ýygnandylar. Aýdym-sazyň sesi belentden ýaňlanýar. Uly dabara we agzybirlik ýagdaýy emele gelip, baýramçylyga özboluşly öwüşgin çaýýar.
...«Älem” medeni-dynç alyş merkeziniň öňünde bina edilen sahnada baýramçylyk dabaralary ýaýbaňlandyrylýar. Baýramçylygy alypbaryjy ähli watandaşlarymyzyň adyndan hormatly Prezidentimiz Gurbanguly Berdimuhamedowa Täze ýyl mynasybetli gutlag sözlerini aýdýar we döwlet Baştutanymyza bagt, jan saglyk, uzak ömür, Watanymyzyň gülläp ösmeginiň, halkymyzyň abadançylygynyň bähbidine gönükdirilen beýik maksatlarynda üstünlik arzuw edýär.
Soňra alypbaryjy türkmen paýtagtyny ýurdumyzyň ähli welaýat merkezleri bilen baglanyşdyrýan teleköpriniň başlanýandygyny yglan edýär.
Teleköpriniň kömegi arkaly Aşgabatda geçirilýän Täze ýyl dabaralaryna ýeke-ýekeden ýurdumyzyň welaýatlary goşulýarlar. Şu gün sebitleriň edara ediş merkezlerindäki meýdançalarda köpöwüşginli Täze ýyl baýramçylyk dabaralary ýaýbaňlandyryldy. Olara welaýatlaryň estrada aýdymçylary we döredijilik toparlary hem-de köp sanly tomaşaçylar gatnaşdylar. Olaryň hatarynda hormatly ýaşulular, ak gyňaçly eneler, ýaşlar, oba adamlary we çagalar bar.
Ilki bilen, teleköprä Ahal welaýaty goşulýar. Körpeleriň Täze ýyly wasp edýän gutlagly goşgularyndan soň, bu ýerde guralýan şanly waka mynasybetli ýörite taýýarlanan baýramçylyk konsertine orun berilýär.
Soňra teleköprüde Balkan welaýaty peýda bolýar. Deňiz ýakasyndaky sebitiň ähli ilatynyň adyndan tutuş watandaşlarymyza gutlag sözlerini aýdyp, günbatar welaýatyň wekilleri Täze ýyl mynasybetli taýýarlan baýramçylyk çykyşlaryny görkezýärler.
Nobat Daşoguz welaýatyna berilýär. Ýurdumyzyň demirgazyk sebiti döredijilik dessurlaryna we zehinli artistlere baý bolmak bilen, olar gutlag sözlerinden soň, taýýarlan baýramçylyk çykyşlaryny uly ruhubelentlik bilen ýerine ýetirdiler.
Bu ýerde guralan teleköprini Lebap welaýatynyň wekilleri dowam etdiler. Olar tutuş halkymyzy we milli Liderimizi Täze ýyl bilen gutlap, şanly waka mynasybetli taýýarlan aýdym-sazly, joşgunly tansly çykyşlaryny ýaýbaňlandyrdylar.
Gezek Mary welaýatynyň ilatyna ýetýär. Sebitiň wekilleri goşgy setirleriniň üsti bilen Täze ýyl gutlaglaryny beýan edýärler. Soňra aýdym-sazlaryň sesi belentden ýaňlanyp, artistler we körpe ýerine ýetirijiler öz ussatlyklaryny görkezýärler.
Baýramçylyk mynasybetli guralan teleköprini paýtagtymyz — Aşgabat şäheriniň ilaty jemleýär. “Älem” medeni-dynç alyş merkeziniň öňündäki meýdançany dolduran adamlar, hormatly ýaşulular we mekdep okuwçylary ýurdumyzyň ähli künjeklerinde ýaşaýan watandaşlarymyza gutlag sözlerini aýdýarlar we hemmeleriň arzuwynyň hasyl bolmagyny, işde uly üstünlik gazanmaklaryny arzuw edýärler. Olaryň çykyşlaryny belli artistler we tans toparlary baýramçylyga bagyşlan aýdym-sazlary bilen goldaýarlar.
Welaýatlaryň we paýtagtymyzyň ilatynyň Täze ýyl mynasybetli aýdan baýramçylyk gutlaglaryny, çykyşlaryny jemlemek bilen, dabarany alypbaryjy bu ýerde aýdylan arzuwlaryň düýp manysyny beýan edýär. Bellenilişi ýaly, goý, Türkmenistan hemişe güllesin, mähriban Watanymyzyň halkara abraýy ýyl-ýyldan belende galsyn, halkymyz bagtyýarlykda we abadançylykda ýaşasyn!
Ähli watandaşlarymyzyň adyndan ýadawsyz tagallasy we Watanymyza gulluk etmegiň nusgalyk göreldesi, öz Lideriniň daşynda jemlenen halkymyzyň bagtyýarlygy ugrunda yzygiderli alada edýän hormatly Prezidentimize çuňňur hoşallyk bildirildi.
Döwlet Baştutanymyzyň paýhasly ýolbaşçylygynda 2018-nji ýylda ýurdumyzyň ýylýazgysynyň täze üstünlikler bilen has-da baýajakdygy, onuň halkara abraýynyň täze ýokary derejä çykjakdygy gürrüňsiz hakykatdyr.
Täze ýyl gijesiniň baýramçylyk maksatnamasy belli estrada aýdymçylarynyň hem-de saz sahnasynyň ussatlarynyň gatnaşmagynda geçirilen konsert bilen dowam etdi, olar tomaşaçylary Täze ýyla, eziz Watanymyza hem-de Arkadaga bagyşlanan döredijilikleri bilen begendirdiler. Folklorlaryň esasynda hem-de häzirki zaman äheňlerinde aýdym-tansly çykyşlar görkezildi, gadymy aýdymlar we häzirki zaman aýdymlary ýerine ýetirildi.
Tolgundyryjy pursat ýetip geldi. Bu ýerde guralan ekranlarda hormatly Prezidentimiz Gurbanguly Berdimuhamedowyň “Oguz han” köşkler toplumyndan aýdan Täze ýyl Gutlagy göni ýaýlym arkaly tutuş halkymyza ýetirildi.
Meýdança ýygnanan adamlar we teleekranlaryň öňündäki millionlarça watandaşlarymyz Arkadag Prezidentimiziň çykyşyny uly üns bilen diňlediler. Şu pursatda Garaşsyz Watanymyza, ýurdumyzyň häzirki döwrüne we nurana geljegine bolan buýsanç duýgulary ähli türkmenistanlylary has-da jebisleşdirdi.
Döwlet Baştutanymyz 2017-nji ýylyň jemlerini jemläp, halkymyzyň we ýurdumyzyň bähbidine ägirt uly işleriň geçirilendigini belledi. Köp sanly iri desgalar bina edildi, ykdysadyýetde iri möçberli özgertmeler geçirildi, saglygy goraýyş, sport, ylym we bilim täze derejä çykaryldy.
Biziň Garaşsyz döwletimiz geljekde hem oňyn Bitaraplyk we parahatçylyk söýüjilik ugruna eýermek bilen öňe gider diýip, milli Liderimiz Bitarap döwletimiziň daşary syýasatynyň ileri tutulýan ugurlaryny kesgitledi.
Hormatly Prezidentimiz şeýle hem öz çykyşynda milli medeniýetimizi ösdürmek, gorap saklamak hem-de ruhy mirasymyzy wagyz etmek barada aýtmak bilen, ýakynda «Küştdepdi» aýdym we tans dessurymyzyň ÝUNESKO-nyň Adamzadyň maddy däl medeni mirasynyň sanawyna girizilendigini ýatlatdy.
Milli Liderimiz 2018-nji ýylyň şygary — «Türkmenistan — Beýik Ýüpek ýolunyň ýüregi» barada aýtmak bilen, bu ýoly üçünji müňýyllykda gaýtadan dikeltmekde ýurdumyzyň möhüm ornuny, şeýle hem Türkmenistanyň halkara giňişlikde syýasy, söwda-ykdysady, medeni-ynsanperwer gatnaşyklaryň has-da ösmegine uly goşant goşýandygyny belledi.
Döwlet Baştutanymyz Täze ýylda boljak uly we ähmiýetli wakalara geçip, Türkmenistanyň Halk maslahatynyň birinji mejlisini geçirmegiň göz öňünde tutulýandygyny aýtdy, onda biziň özygtyýarly Watanymyzy mundan beýläk-de ösdürmegiň anyk ugurlary we ýollary kesgitleniler. Hormatly Prezidentimiz Gurbanguly Berdimuhamedow şeýle hem halkymyzyň ýaşaýyş şertlerini, durmuş taýdan goraglylygyny mundan beýläk-de gowulandyrmak maksady bilen, 1-nji ýanwardan başlap, zähmet haklarynyň, pensiýalaryň we döwlet kömek pullarynyň, talyp hem-de diňleýji haklarynyň möçberleriniň ýene-de 10 göterim ýokarlandyryljakdygyny nygtady. Bu syýasaty biz geljekde hem yzygiderli dowam ederis diýip, milli Liderimiz aýtdy.
Goý, Täze, 2018-nji ýyl berkarar Watanymyz we mähriban halkymyz üçin abadançylygyň, uly üstünlikleriň, bagtyýarlygyň ýyly bolsun diýip, döwlet Baştutanymyz çykyşynyň ahyrynda ähli watandaşlarymyza Täze ýylda berk jan saglyk, maşgala abadançylygyny, agzybirlik we rysgal-bereket arzuw etdi.
Bu asylly arzuwlaryň hasyl boljakdygyna tüýs ýürekden we berk ynanjyň alamaty hökmünde 2018-nji ýylyň başlanmagyna galan sanlyja sekuntlar ähli watandaşlarymyzyň ýüreklerini tolgundyryjy umytlar bilen jebisleşdirdi. Ähli nazarlar sagat dillerine gönükýär — ine, olar 12 sanda saklandy....
Türkmenistanyň Döwlet senasy ýaňlanýar. Baýramçylyk feýerwerki “Älem” medeni-dynç alyş merkeziniň asmanyny dürli öwüşginler bilen bezeýär. Täze ýyl gijesi garaňky asmanda uçgunlaryň nagyşlaryny emele getirip, ýalkym saçýan dürli öwüşginlere beslendi. Şeýle dabaraly pursatda türkmenistanlylar gelýän ýyl bilen iň gowy umytlaryny bagladylar, ol umytlaryň ählisi ýagşylyga we döredijilige, ertirki güne bolan ynama hyjuwlar bilen birleşdi. Täze ýyl täze gözýetimleri we mümkinçilikleri açar.
2018-nji ýyl it ýylyna mahsus bolan joşgun hem aýdyňlyk bilen geldi, baýramçylyk zalplary, şatlykly gutlaglar ýaňlanyp, ählumumy joşguny alamatlandyrýar. Biz Täze ýyly açyk göwünler hem-de aýdyň umytlar bilen garşyladyk, milli Liderimiz Gurbanguly Berdimuhamedowyň baştutanlygynda iň batyrgaý hem-de uly arzuw-hyýallarymyz amala aşar!
* * *
Täze ýylyň öňüsyrasyndaky baýramçylyk agşamy köpöwüşginli dabaralara, ýürekleriň joşgunyna ulaşdy. Şeýle dabara mähriban Watanymyzyň ähli şäherlerini, obalaryny we dürli künjeklerini gurşap aldy. Seýilgählerde, konsert meýdançalarynda we açyk sahna hem-de teatr merkezlerinde guralýan aýdym-sazly çykyşlar şatlyk-şowhuna, köpöwüşginli baýramçylyk şuglalaryna beslendi.
Belent başly Täze ýyl arçalarynyň ýanynda guralýan dabaralara gatnaşýan çagalaryň şatlygyna uly adamlar hem şärik bolýarlar. Medeni-köpçülikleýin çäreler hemmelerde ýakymly duýgulary oýaryp, dabara gatnaşyjylara köp sanly täsirli wakalary eçilýär we ýagşy umyt-arzuwlaryň hasyl bolmagyna ynamy pugtalandyrýar.
Köpöwüşginli teatrlaşdyrylan çykyşlar, belli artistleriň, ýaş estrada aýdymçylarynyň, sirk artistleriniň we döredijilik toparlarynyň gatnaşmagynda ýaýbaňlandyrylýan joşgunly çykyşlar ähli halkymyz üçin özboluşly baýramçylyk sowgadyna öwrüldi. Şeýle hem çykyşlar we täsirli duşuşyklar ýatda galyjy wakalara beslendi.
Baýramçylyk dabaralary Aşgabadyň dürli künjeklerinde geçirildi. Paýtagtymyzyň ertekilere çalymdaş ýerlerinde döredilen konsert meýdançalaryndaky joşgunly çykyşlar onuň gaýtalanmajak gözelligi döredýän älemgoşar öwüşginli bezeg aýratynlyklary bilen utgaşdy. Şonda Wepaly alabaý olaryň baş gahrymany bolup, “Aşgabat 2017” oýunlaryndan ýeňşe bolan ynam arkaly biziň bilen bilelikde Täze ýyla gadam basdy.
Müňlerçe aşgabatlylar we paýtagtymyzyň myhmanlary dürli öwüşginli meýdançalarda, paýtagtymyzyň konsert merkezlerinde, teatrlarynda, dynç alyş künjeklerinde guralýan baýramçylyk çykyşlaryna goşuldylar.
Türkmenistanyň Döwlet sirkiniň öňündäki meýdança we paýtagtymyzyň “Ylham” seýilgähi jadylaýjy keşbe girip, bu ýerde guralýan dabaralara örän köp adamlar ýygnandylar. Belent başly Täze ýyl arçalarynyň bezegi we onuň ýanynda geçirilýän medeni-köpçülikleýin çäreler körpeleri we olaryň ene-atalaryny özüne çekýär. Täze ýyl arçalarynyň yşyklandyryjylar we beýleki serişdeler bilen bezelmegi hem-de bu ýerde dabaralaryň guralmagy bu künjekleriň köp adamly bolmagyny şertlendirdi. Baýramçylygyň baş gahrymanlary bolan Aýazbaba we Garpamyk dabara gatnaşyjylara bimöçber şatlyk eçildiler. Ertekileriň dürli gahrymanlarynyň lybasyny geýnen körpeleriň çykyşlary has-da täsirli boldy. Olaryň hatarynda “Aşgabat 2017” oýunlarynyň gahrymany we Täze, 2018-nji ýylyň nyşany bolan Wepalynyň şekili aýratyn saýlanýar.
Açyk asmanyň astynda guralan konsert meýdançalary Täze ýyl mynasybetli bezeg aýratynlyklaryna beslenipdir. Bu ýerde guralýan çäreler tamamlanyp barýan ýyla we bosagadan ätleýän Täze ýyla bagyşlandy. Çagalar döredijilik toparlary, meşhur estrada ýyldyzlary, tans toparlary, teatr we sirk artistleri özleriniň belent ruha beslenen aýdym-sazlary bilen mähriban Watanymyzy, onuň nurana geljegini, merdana halkymyzy wasp etdiler. Aýdym-sazlaryň üsti bilen birek-birege bagt, jan saglyk, Täze ýylda nurana arzuwlaryň hasyl bolmagy dileg edildi.
Täze ýyly garşylamak mynasybetli guralan çäreler we bu ýakymly pursatlar ulularyň we çagalaryň hakydasynda hemişelik saklanar.


text:
Hindistanda ýolagçy uçar howa menziliniň diwaryna süsdi
Hindistanyň Triçi şäherinden Dubaýa gitmek üçin ýokaryk galan uçar howa menziliniň diwaryna süsdi
Hindistanyň metbugatynda berilen habarda Air India howa ýollar kärhanasynyň Triçi-Dubaý uçar saparyny amala aşyrýan uçaryň howa galýarka, Triçi howa menziliniň diwaryna süsendigi habar berildi.
Uçara zeper ýeten wakada, uçaryň içindäki 136 adamyň ýagdaýynyň bolsa gowudygy mälim edildi.
Air India uçaryň uçarmanlarynyň 6 müň 500 sagatdan geçen uçuş tejribesine eýedigini beýan etdi.
Waka bilen baglanşykly derňew işi başladyldy.


text:
Gözlegim
Örän syrdam, salyhatly ýörände,
Köýnegi gök, ak bolmaly ýüzleri.
Iňrikden soň gije ýere garanda,
Öpdüm onuň gije gaçan gözlerin.
Gündizler sünnäläp suratyn çekdim,
Gijeler düýşümde janlandy surat.
Sakgal-murtum syryp, şähere çykdym,
Bar gözlegim boldy şol syrdam syrat.
...
Dost
Dostum mahal-mahal ýanyma gelýär,
Gürleşýäs. Gülüşýäs. Işlerimiz düz.
Ol mensiz ýeke gün oňup bilmeýär.
Men bolsa onsuz.
Meniň ähli syrym dostuma aýan.
Olam syryn gizläp, aldanok meni.
Ol meni özümden oňat tanaýar.
Men bolsa ony.
Aýrylşýas, «Hat ýazyp duraryn hökman!»...
Dostluk saýtyna çagyrýarys
Essalawmaleýkum, Hormatly talyplar.com agzalary we myhmanlary. Hemmäňizi täze açylan Dostluk saýtyna çagyrýaryn.
Indi bolsa, saýtymyzda, häzirlikçe bar bolan, mümkinçilikler bilen sizi tanyş etsem.
1. Kimler saýtda - bu sahypa arkaly siz şu wagt kimleriň ulgamdalygyny we haýsy sahypadalygyny bilip bilersiňiz.
2...
Ugradylmadyk Hat
Söýgiden ýadanyň(ireniň) iç gürletmesi, we öz halan gyzyna ugradyp bilmedik haty.
~
Iki çäk otyrsaň gürleşsem elimi egnine atyp gürrüň etsek, şo etjek gürrüňimiz hatda söýgililiňkidenem beter aňyrda we içgin bolsun. Ýöne söýgülilik derejede bolmasyn, gujagymda gysaýyn uzak wagtlap,uzak wagtlap ýöne ýene, bir-birimize söýgili bolmaly....
Mihaý Eminesku barada
Meşhur rumyn şahyry
Ömri we döredijiligi
Mihai Eminesku (Miˈhaj Emiˈnescu); (15.01.1850 – 15.06.1889), duýguçyl (romantik) şahyr, ýazyjy, žurnalist. Ol Rumyniýanyñ iñ meşhur we nusgalyk ýazyjysy hökmünde tanalýar.
Mihaý Eminesku "Junimea" edebiýat kružogyna işjeñ agza bolmak bilen birlikde Dindarlar partiýasyn...
Geýimiň koroly : Nädip Zara-ny esaslandyryjy dünýäde iň baý adam boldy
Forbes žurnalyň hasaplamasyna görä Amansio Ortega 9-njy sentýabrda dünýäde iň baý adam adyna eýe boldy.
Moda industriýasynda iň iri kompaniýalaryň biri, Inditex (oňa degişli brendler: Zara, Masimmi Duti, Pul & Bear, Stadivarius, Bershka, Oysho, Uturque we Lefties) kompaniýasyny esaslandyryjysynyň baýlygy 78 mlrd $ geçdi, Bill Geýtsd...
Pikirlen
Aşyr Salyh ogly
Adamyñ beden agzalarynyñ türkmen dilinde atlandyrlanda agzalañ birnäçesiniñ soñy "K" sesi bilen tamamlanyar. Bu sanaglar türkmen dilini we edebiýatyny, kök sözleri öwrenmekde talyplara goldaw bolar diýen umyt bilen hödürläýin.
Aşakda olaryñ sanawy:
Dyrnak, barmak, ýumruk, tirsek goltuk, aýak, to...
Muhabbet /Gerçeknazar Amannazarow
Sen şeýle mâhriban
Sen şeýle eziz
Wasbyñy sözlârden sözlerim ejiz
Beýle muhabbeti beýle duýgyny
Görmândim bilmândim duýmandym heniz
Yşgyñdan meýmiräp gansadym çensiz
Bir sekundam ýaşap bilmerin Sensiz
Diýýârler "Hiç bir gül tikensiz bolmaz "
Sen bütin barlykda dörân bir kemsiz <...
Sporta pul goyup pulyny kopelt
https://m.msbeet.tk/ru/?bf=5b3b7cb6c6c88_205647457
shu salga girip registrasiya edip bilersiniz
Alemjahan.net
alemjahan.net
Soňky Hat
Oglan gyz bilen bir-birini bek söýýärler. Ýöne düýipli sebäp bolany üçin gowşyp bilmeýärler. We oglanyň gyza soňky ýazan haty...
Soňky Hat (oýlanma esasynda)
Edil seni özümiňki ýaly hasap edip söýdim. Seniň mydamalyk eýýäň ýaly. Hiç gitmejek ýaly, aýra düşmejek ýaly. Ýöne ýüregimde bir kijijek ünji bardy. Arasynd...
«Goşa baba» hakynda rowaýatlar
«Goşa baba» hakynda rowaýatlar.
«Goşa baba» ýurdumyzyň Ahal welaýatynyň Sarahs etrabynyň Oraz Salyr obasynda ýaşap geçen ulamalaryň biri. Ol özüniň ömrüni mätäçlere, garyp-pukara adamlara elinden gelen kömegi aýaman gezen adam bolupdyr. Goşa baba 1898-nji ýylda doglup, 1971-nji ýylda dünýäden öten. «Goşa babanyň» keramaty, haýyr sah...
Durmushda yashamagyn manysy näme?
Salam dostlar,
Mekdepde okamagyn manysyny bilyas. Yöne durmushda men name uchin yashayan yada yashamakdan maksat nämäligini bilemzok.
Ya yönekey yashap gechyan we olyan i wsemyka? Son hich yashayysham yok hasabam yok, yitip gidyanmikä?
Eger sheyle bolsa ynsana 5 günün galdy we ölyän diyilse panika düshya...
Boş wagtym goşgy düzýän diýen Ýaş şahyr agzamyza
Ýaş şahyr, yoga agzanyň aýdanlaryna goşulmak bilen, siziň pikir geçirmekde gowşakdygyňyzy aýdasym gelýär. Siziň goşgyňyzy okap, şol pikirleri ekspromt görnüşinde goşga geçirdim. Bu pikirlerin ählisi size degişli, şonuň üçin indi goşgy ýazmak hyýalyňyzda bolsa öz goşgyňyz bilen şu goşgyny deňäp, öz ýalňyşlyklaryňyzy düzedip bilersiňiz.
1-nji sentýabr - Bilimler we talyp ýaşlar güni
Ýurdumyzyň döwrebap ylym we bilim ulgamy Berkarar döwletimiziň bagtyýarlyk döwrüniň döredijilik güýjüniň binýadyna deňelýär. Her ýylyň 1-nji sentýabrynda milli baýramlarymyzyň senenamasy boýunça ýurdumyzda Bilimler we talyp ýaşlar güni uly dabaralara beslenip, ýokary ruhubelentlikde bellenip geçilýär. Şol gün ýurdumyzyň dürli künjeklerinde döwrebap...
Ertirki güne näme tayynladyn?
Salam dostlar,
Barde yazyljak ayat hemmämize ybratly yatlama.
Allah tagala Kuranda mominlere yagny iman edenlere yüzlenip:
O те, которые уверовали! Бойтесь Аллаха, и пусть душа посмотрит, что она приготовила на завтрашний день. Бойтесь Аллаха, ведь Аллах ведает о том, что вы совершаете.
E...
Www.maymun.clan.su / täze gülkili saýt...+18
www.maymun.clan.su
Hormatly agzalar...size täze gülkili degişmeli saýtyň açylanyny haber berýäris. Saýtymyza myhman bolyň, ýüregiňiz gysmajagyna söz berýäs.
,,Göwün'' bolan waka
Göwün
Awtory:Seýitliýew Maksat
Bolan waka
Awtobus menziline tarap sallamlyja ýöräp barýardym.Tebigatda güýz pasly saralan ýapraklaryny zemine seçelemegini dowam etdirýärdi.Men...
Aýdym düzmek barada
Şygyr bilen gyzyklanýan we aýdymyñ sözlerini ýazmana synanýan dostlarmyza azajygam bolsa kömek bermek maksady bilen ýazan bu makalanyñ Enşalla peýdasy deger.
Aýdym sözlerinde öñiñde bir adam bilen gürleşip duran ýaly ýazmak açyk ýyljak lirika baý sòzleri tapmaly. Mümkin boldugyndan ýönekeý üýtgeşik tâze jümleler tapmak hökmandyr. Ýene-de m...
Ybrayym aleyhissalam bilen patysha
Bu ashakdaky hikmetli ayatda Allah bize bir temany beyan edyar. Bu tema yashayysh we ölüm syry, yashayysh we ölüm hakykaty nämeligi barada. Bu ayat - Bakara süresinin 258-nji ayaty.
Не знаешь ли ты о том, кто спорил с Ибрахимом [Авраамом] относительно его Господа, поскольку Аллах даровал ему царство?
Bu ayat Ybrayym...


text:
21-nji ýanwarda türkmen kino sungatynyň iň görnükli wekillerinden biri, režissýor Hojaguly Narlyýew 75 ýaşady. Onuň ady tas ýarym asyr bäri kino söýüjileriň dilinden düşmän gelýär. Hojaguly Narlyýew 1937-nji ýylyň 21-nji ýanwarynda öňki Gyzylarbat bilen Gazanjygyň arasyndaky Goç obasynda dünýä inipdi. Ol 1960-njy ýylda Bütinsoýuz Döwlet kinomatogra...
Awtor:
durdy
(Wasýok)
|
Kategoriýa: Biýografiýa |
04.06.2018 20:23
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#143)


text:
Türkmenistanyň banklarynyň müşderileri öz VISA kartlaryndan daşary ýurtlarda peýdalanyp ýa-da daşary ýurt walýutasynda nagt pul çekip bilmän, nagt bolmadyk tölegleri-de töläp bilmän kösenýärkä, ýurduň Daşary ykdysady banky kartlaryň işläp başlamagy üçin, ýörite resminamany talap edýär.
Bu täze düzgün bilen baglylykda, Azatlyk Radiosyna 11-nji ýanwarda türkmenistanly diňleýjilerden gowşan maglumatda şeýle diýilýär: “Şu gün Daşary ykdysady banka barsak, täze düzgün çykdy diýdiler. Indi her VISA kartyň eýesi Migrasiýa gullugyndan ýörite hat almaly, şol hat bilenem Daşary ykdysady banka barmaly, şol sprawkany berseň bank kartany açyp berýärmiş. Ýöne kartyň eýesi daşary ýurtdaka, nädip Migrasiýa gullugyndan hat alyp, ony banka eltsin? Muňa hiç jogap bermediler” diýip, Azatlyk Radiosyna gowşan hatda özüni Maýsa diýip tanyşdyran diňleýjimiz habar berdi.
Azatlyk Radiosy Türkmenistanyň Daşary ykdysady bankyndan resmi derejede kommentariýa alyp bilmedi. Emma adynyň agzalmazlyk şerti bilen söhbetdeş bolan bankyň bir jogapkär işgäri Migrasiýa gullugyndan resminamanyň talap edilýändigini tassyklady.
Onuň sözüne görä, şeýle resminama arkaly raýat ýurduň daşyna çykmagyna gadagançylygyň ýokdugyna kepil geçmeli. Emma bir ýyla golaý wagt bäri bar bolan bu düzgün öň ýurduň daşyna çykýan adamyň öz VISA kartyny aeroportda hasaba goýdurmagy bilen çäklenilýärdi, häzirki wagtda plastik kartalardan daşary ýurtlarda peýdalanmak isleýän kart eýeleri Migrasiýa gullugyndan resminama alyp, Daşary ykdysady bankyna tabşyrmaly, bolmasa plastik karty ýurduň daşynda işlemeýär.
Türkmenistanyň banklarynyň çykaran VISA plastik kartlarynyň Orsýetde, Türkiýede we Ýewropa ýurtlarynda ýaşaýan we syýahat edýän eýeleri puly nagtlaşdyrmak we töleg etmek mümkinçilikleriň doly kesilendigi barada, Azatlyk Radiosyna dekabryň başyndan habar berip başladylar.
Özüni Maýsa diýip tanadan türkmenistanly ýakyn günlerde Ýewropanyň Wena we Frankfurt şäherlerine syýahat eden wagtynda, VISA kartlaryndan asla pul çekip bilmändigini, şeýle-de kartlar bilen nagt bolmadyk tölegleriň hem geçmändigini aýdýar.
“VISA karty bilen nagt puly düýpden alyp bolanok. Bir hepde synanyşdyk, bolmady. 30 ýewro, 20 ýewro, 10 ýewro – hiç zat berenok. Söwda-da edip bolmady magazinlerde, geçmedi. Masgara bolduk baran ýerlerimizde” diýip, Maýsa gürrüň berdi.
Täze ýylyň başyndan bäri dünýäniň dürli ýurtlaryndaky türkmenistanlylaryň türkmen banklarynyň girizen resmi çäklendirmeleriniň çäginde-de puly nagtlaşdyryp bilmeýändigini “Türkmenistanyň Hronikasy” neşiriniň çeşmeleri hem tassyklaýarlar.
“Karara degişli ýüze çykan ýagdaý aýylganç. 1-nji ýanwardan pul çekip bilmeýäris. Nagt bolmadyk hasaplaşyk hem işlemeýär. Käbirlere bankomat 10 amerikan dollaryny berýär, käbirlere hiç zat” diýlip, neşir öz maglumatynda Türkmenistanyň ýaşaýjysyny sitirleýär.
Türkmenistanyň Daşary ykdysady bankynyň dekabryň başynda çykaran soňky resmi kararyna görä, türkmen banklaryna degişli VISA kartlaryndan günde daşary ýurt walýutasynda nagtlaşdyrmak üçin göz öňünde tutulan puluň möçberi 50 amerikan dollaryna, nagt bolmadyk tölegleriň möçberi 100 amerikan dollaryna barabar bolmaly. Daşary ykdysady bankyň işgärleri dekabrda kesgitlenen bu möçberiň üýtgewsiz galýandygyny 12-nji ýanwarda Azatlyk Radiosynyň çeşmesine tassykladylar.
Şol bir wagtda-da, Azatlyk Radiosynyň Daşary ykdysady bankdaky çeşmesiniň maglumatyna görä, ýurduň daşynda okaýan studentleriň okuw tölegi üçin pul geçirmekde täze mümkinçilikleriň girizilmegi göz öňünde tutulýar.
“Häzirki wagtda Türkmenistanyň daşynda okaýan studentlere bir aýda 500 dollara çenli pul geçirmäge rugsat berilýär, emma bu pul okuw tölegine ýetmeýän bolsa, goşmaça pul ibermek üçin ýokary okuw jaýyndan hat getirmeli, originalyny. Şondan soň, studentiň däl-de, şol okuw jaýyň hasabyna goşmaça pul geçirilmegine rugsat berilmegi mümkin” diýip, adynyň agzalmagyny islemedik bank resmisi aýtdy, emma bu düzgüniň giriziljek wagtyny takyklaşdyrmady.
Şol bir wagtda-da, Türkmenistanyň daşary ykdysady banky öz müşderilerine döwrüň öňdebaryjy mümkinçiliklerini hödürleýändigini resmi websaýtynda habar berýär. VISA kartlarynyň “pul serişdeleriniň howpsuzlygyna, islendik bankomatda, şol sanda ýurduň daşynda puly nagtlaşdyrmaga, tutuş dünýäniň millionlarça söwda nokadynda tölemäge” kepil geçýändigini nygtaýar.


text:
NextTM hödürleýar
Halanan ýazgylar
Bölümler
Soňky jogaplar
ÇEŞME SUWY
Şirin aýdym-sazyň jadylaýjy mukamyndan ruhlanyp güýç alýan
jahyl ýigit belent başyny göge dirap, howalanyp duran dagyň eteginde gök maýsa
otlaryň üstünde her dürli maşklary ýerine ýetirýärdi. Günüň tylla şöhlesi hem
özüniň nurly çoguny äleme saçyp, naýza boýy ýokary galypdy. Ýigit her maşky
tamamlap, Güne seretdi. Onuň daş-töwereginde iňlär-siňek ýokdy. Ho-ol gyrarakda
ýap-ýaşyl öwsüp oturan arçalaryň arasyndan akyp geçýän çeşmäniň suwunyň
şybyrdap akýan täsin sesi radioda ýaňlanýan şirin aýdymyň sesine goşulyp,
üýtgeşik owazy emele getirýärdi.
Dagyň arassa tämiz howasy mylaýymlyk bilen öwüsýärdi. Tebigatyň
bu gözelligini göreniňde kalbyň heýjana
gelýärdi. Ýigit birdenem ylgap baryp,
daga dyrmaşyp başlady. Ol şeýle bir çalasyn hereket edýärdi. Onuň hereketleri
göze iler ýaly däldi. Ine-de ol günbataryň ýaryny tutup duran belent dagyň çür
başyna çykdy. Ol çalasynlyk bilen goşaryndaky sagada seretdi-de, ýene-de şol
batly hereketi bilen aşaklygyna inip gaýtdy. Ony synlaýan ynsan: «Bu jahyla
aýagynyň aşagyndaky daşlar ylgamaga päsgel bermeýärmikä. Tüweleme, edil tekiz
ýoldan ylgaýan ýaly» diýjegi gümansyzdy.
Uzagrakdan görünýän asfalt ýoldan gelýän awtobus duralgada
saklandy. Ondan üç sanygyz düşdi-de, göni akar çeşmäniň boýuna tarap
sallanjyrap ýöräp ugrady. Olaryň ekabyrragy:
— Şu gün-ä howa juda gyzýar! Teşneligimizi çeşmeden
gandyraýmasak, öýe çenli has beter suwsaýmasak — diýdi.
— Dogry aýdýaň, jorajan, men-ä ýaňy sapakda otyrkamam şu çeşmäniň dury
sowuk suwuny içesim geldi — diýip, jorasynyň sowalyna jogap
berdi. Üçünji gyz el torbasyndan plastmas gabyny çykaryp:
— Geliň, onda kim öňünçä çeşmäň boýunça
barmyşak diýip, uzyn, gara saçlaryny sagrysynda tolkundyryp, depeden aşak inip
gaýtdy. Joralar ala ýaz bolup, çeşmäň boýuna geldiler. Olar çeşmäniň süýji, dury
sowuk suwundan teşneliklerini gandyrdylar. Iki ädim golaýda duran uzyn söwüt ýykylyp,
çeşmäniň beýleki tarapyna agypdyr. Ol çeşmäniň üstüne köpri bolup durdy. Gyzlar
onuň üstüne münüp, sowuk suwa ýüz gözlerini ýuwdular. Näzik kalplary sowuk çeşme
suwuna aram tapan joralar garagolluk edip, biri-birine suw serpişip başladylar.
Olaryň gülküleri al-asmana göterildi. Göwnüňe bolmasa, gyzlaryň jak-jak sesleri
edil guşlaryň jagyrdaşýan owazlary kibidi. Bu täsin owaz saba säherden bäri
dagyň eteginde türgenleşik geçip ýören Serdar pälwanyň hem gulagyna ildi. Ol
kellesini galdyryp, bir salym diňşirgenip durdy. Bu sesleriň çeşmäniň boýundan
gelýändigini aňan ýigit ýuwaşlyk bilen ýöräp, gyzlara tarap gaýtdy. Häliden
bäri hereket baryny eden ýigit özüniň
juda suwsandygyny şu wagt bilip galdy.
Ýigit çeşmäniň boýuna golaýlaşdygy saýy gyzlaryň gülküsi
has ýakyndan eşidilip ugrady. Birdenem duýdansyz berlen salama gyzlar tisginip
gitdiler. Olaryň üçüsem sähraýy çölde öz maýdalyna otlaşyp ýören jerenler kibi
keýerjekleşdiler. Biri-birleriniň ýüzlerine seredişip, garşylarynda duran
çiginlek, edenli, daýaw pälwana garap: «Bu ýigit nireden çykdy?» diýen äheňde
geňirgendiler.
-
Salam gyzlar! Men
sizi gorkuzaýdym öýdýän!?
Gyzlaryň ekabyrragy özüni ele alyp:
— Ýok-la, ýöne duýdansyz geleňizsoň geň gördük — diýip,
joralarynyň ýüzüne seretdi. Ýigit:
-
Suw gaplaryňyzdan
suw içmek mümkinmi?
Gyzlar birbada näme jogap berjegini bilmän,
bir-birleriniň ýüzlerine bakyşyp ýylgyryşdylar. Olaryň ýylgyrmasynda ýigit
şeýle many okady: «Lummurdap akyp ýatan çeşme barka bizden suw gap soraýar. Bu nä boluş?» diýen kinaýaly
sowallary gördi.
— “Çeşmäniň bol suwy akyp durka gap soramaňyz näme?”
diýip, geň gördüňizmi? Aý, ýöne daňdandan bäri türgenleşikde bolamsoň, gaty
suwsapdyryn. Elim bilen içsem wagty bilen doýmaryn diýip soraýdym.
Gyzlar ýigidiň bolşuna ala-ýaz bolup gülüşdiler. Serdar
pälwanyň gulagyna şol pursat häli
radioda diňlän şirin aýdymynyň:
“Üç gözelden suw diledim gülüşdi,
Biri suw berdi-de beýläme geçd-ow...”
diýen owazy geldi. Ol şol aýdyma çalaja hiňlendi. Hälki
ýigidiň sowalyna jogap beren Aýsülük torbasyndan suw gabyny çykaryp, ýigide
uzatdy.
— Alyň, çeşmäniň sowuk suwundan şu gaby dolduryp içseňiz,
teşneligiňizi gandyrar — diýdi. Şol pursat ýigidiň algyr laçynyň ýiti gözleri
kibi ýanyp duran nazary gyzyň balkyldap duran ala gözlerine düşdi. Ol bir
pursat şol owadan gözlere bakyp durşuna suwsanlygyny hem unutdy.
— Aý, oglan suw iç-dä! Ne beýle doňup galdyň — diýen
sesine özüne geldi. Ýigit öz ýanyndan: “Ömrümde köp gyzlar bilen söhebtdeş
bolup görüpdim. Ýöne beýle owadan gözli gyza gabat gelmedim” diýip, içini
hümletdi. Şol wagt gyzlaryň ýene biri:
— Aý, oglan siz türgenmi?
— Hawa, gözel gyz, näme hyzmat?
— Meniňem körpe jigim göreş bilen meşgullanýar. Kakam
şoňa bir ökde tälimçi gözleýär. Belki siz öz türgenleşik geçýän toparyňyza
alarsyňyz — diýip, çyny bilen haýyş etdi.
- Bolar. Näme bolman?
Meniň ir bilen uniwersitetde okuwym bar.
Öýleden soň türgenleşikde bolýan. Habarlaşalyň. Nesip bolsa, jigiňizden güýçli
pälwan çykararys — diýip, Serdar ol gyza türgenleşik geçýän ýeriniň salgysyny
berdi. Gyz begenjinden myssa ýylgyryp, ýürekden minnetdarlyk bildirdi.
Serdar pälwan özüne ilki bolup suw gabyny uzadan Aýsülüge
mähirli bakyp, şeýle diýdi:
— Siz nirede okaýaňyz?
— Menem uniwersitetde okaýan. Taryh fakulteintde.
— Asyl şeýlemi?! - diýdi-de: «Bäş ýyldan bäri şeýle
gözel gyzy görmedik gözlerim nirelerde eglendiň?!» diýip, içini gepletdi. Gyz:
— Men sizi tanaýan. Siz Serdar pälwan. Ýapyk binalarda we
söweş sungaty boýunça geçen V Aziýa oýunlarynda hem siz guşakly göreşiň birnäçe
görnüşinden çykyş edip, altyn medallar
gazandyňyz. Ýogsa-da sizi uniwersitetde tanamaýan ýog-a — diýip ýylgyrdy. Şonda
onuň alma ýaňaklaryndaky çukurjyk oýulyp gitdi. Ol bolsa bu gözel gyzyň
owadanlygyna üýtgeşik bir gözellik goşdy. Bu täsin gözelligi synlap duran ýigit
hem gyzyň öwgüli sözlerine hoş bolup ýylgyrdy.
— Aý, gaty bir beýle däldir-le. Sizem meni tanaýamydyňyz,
asyl?
Ýigit gyza beren sowalynyň jogabyna-da garaşman, sözüni
dowam etdi. Serdar:
— Men biziň uniwersitetimizde şeýle gözel gyzyň bardygyny
bilmändirin. Häliden bäri öz gözlerimden nägile bolup durun. «Şeýle gözel gyzy
görmäni nirä seretdiň sen» diýip.
Gyz birbada ýigitden şeýle sözleri eşiderin öýtmedimi,
nämemi, ol uýaljyrap, uzyn kirpikli gabaklaryny aşak goýberdi. Häliden bäri
Aýsülügi göz astynda synlap duran
Serdaryň kalbyna üýtgeşik bir mähir çaýyldy. Bu onuň juwan kalbynda dörän ilkinji
söýgi ataşydy. Ol gyzlara minnetdarlyk
bildirip, hälki jigisini türgenleşdirmegi haýyş eden gyza-da salgysyny berip,
şähere tarap ugrady.
Aradan birnäçe gün geçenden soň Serdar okuwyny tamamlap,
taryh fakultetiniň binasyna gelip, Aýsülügi gözledi. Binanyň içinden tapman,
onuň daşa çykdy. Şol ýerde-de oňa Aýsülük gabat geldi. Olar biri-birirne bakyşyp,
doňup galdylar. Ara düşen ümsümligi Serdar bozdy:
— Salam, Aýsülük! Men seni fakultetiň içinden gözlap tapmadym.
—
Salam, Serdar! Biz
okuwymyzy häli gutardyk Şu wagt öýe gaýdaýyn diýip barýardym. El torbam
ýadymdan çykypdyr. Serdar:
— El torbaň ýadyňdan çykmagy ikimiziň görüşmegimize sebäp
boldy – diýdi. Gyz nar ýaly gyzaryp aşak bakdy. Çalaja sandyraýan sülük
barmakly akja elleri bilen uzyn gara saçlaryny sypalady. Serdar oňa golaýdaky
ýaşyl arçaly, güller bilen bezelen seýil baga gezelenç etmegi teklip etdi. Ýaş
juwanlar aşyklaryň şäheri bolan Aşgabadyň owadan köçesinden ýuwaşjadan ýörap
ugradylar. Ýaş türgen ýigit ýolda Aýsülüge joralarynyň jigisiniň eýýäm iki
ýaryşda üstünlik gazanyp, öňdaki orunlary eýelandigi barada kalby joşup gürrüň
berdi. Geljekde onuň güýçli türgen bolup
ýetişjekdigine ynam bildirdi.
Az salymdan ýaşyl begres dona bürenip oturan seýilbagdan
juwanlaryň ýakymly gülki sesleri bagtyň nyşany bolup, guşlaryň saýraýan owazy
bilen utgaşyp, üýtgeşik bir mukam bolup, ýaňlanyp gitdi.


text:
Оршанский
государственный
медицинский колледж
Учреждение
образования
Поиск по сайту
Sizi öz kollejimize çagyrýarys
Телефон
8(0216) 54-78-28 (директор)
8(0216) 54-04-23 (приёмная комиссия)
Okuw möhleti 2 ýyl 10 aý.
Bu ugry gutaran uçurumlarymyza ,,Sepagat uýasy’’ hünäri ele alýar.
Bölümler (fakultetler)
Sepagat uýasy bölimi
Feldser-akuserçilik isi
Okuw möhleti 2 ýyl 10 aý.
Bu ugry gutaran uçurumlarmyza ,,feldser-akuserçilik isi’’ hünäri berýäs.
Stomotologiýa bölümi
Okuw möhleti 1 ýyl 10 aý.
Bu ugry gutaran uçurumlarymyza ,,Dis-ussasy’’ hünäri berilýär.
Dis bejeris fakulteti
Okuw möhleti 2 ýyl 10 aý.
Bu ugryny tamamlan uçurumlarmyza ,,Dis feldserçilik isi’’ hünärini berýas.
Kollej hakynda
Orsanyň Döwlet Lukmançylyk Kolleji iň bir belli,gadymy okuw ojaklarynyň biri bolup durýar.
Lukmançylyk kollejimiz 19000-den gowyrak talyplary gutarytdy. Olaryň arasynda: saglygy goraýys guramasynda, lukman, sepagat uýasy, ulu sepagat uýasy, dis-feldseri we dis -usasy kärlerinde zähmet çekýärler.
Lukmançylyk kolleji 4 gatdan ybarat bolup, 44 sany synp otaglary, barlaghana otaglary, leksiýalar hem-de praktika otaglary bolup, täze enjamlar bilen üpjinlesdirilen.
Talyplar üçin iň täze enjamlar bilen enjamlasdyrylan iki sany kompýuter otagy, kitaphana, okalga otagy, çäre geçirilýän meýdançasy hem-de naharhana hyzmat edýär.
Ähli dasary ýurt talyplary üçin 530 orunlyk umumy ýasaýys jaýy üpjin edilen.
ODLK - bu:
Ýokary hilli täze tehnologiýalar bilen isläp lukmançylykda hem-de saglygy goraýsynda uly sepgitlere ýetmäge çagyrýarys.
Biziň bilim ojagymyzda ökde hem-de saglygy goraýsynda uly tejribesi bolan mugallymlar zähmet çekýärler.
Ylmy-barlag we döredijilik bäslesikli geçýän islerde welaýatlarda, respublikamyzda önde baryjy orunlary eýeleýär.
Prakrika islerini geçmekde Orsa säherinde saglygy goraýys edaralarynda ukybyňy berkitmäge ugratýarys.
Ýasamak üýin arassa, oňaýly, gowy sertler bilen üpjin edilip Witebsk welaýatynyň iň bir gowy umumy ýasaýys jaýy bolup durýar.
Mugt internet ulgamy bilen peýdalanyp öziňize gerekli, peýdaly maglumatlary almaga mümkinçiligi bar.
ODLK-bu ullakan ,,talyplyk masgalasy’’ her bir talyp öz ukyýbyny, basarjaňyny, döredijiligini görkezip biler.
Выберите язык
Choose language
Если у вас возникли к нам вопросы, вы можете задать их заполнив специальную форму здесь.
Задать интересующий вас вопрос в официальной группе ВКОНТАКТЕ.
Отправить нам письмо на e-mail: ogmk@vitebsk.by
Позвонить нам по следующим номерам:
Тел.: + 375 216 54 04 23 (приемная комиссия);
Тел/факс: + 375 216 54 78 28 (приемная директора)
Остались вопросы !? Напишите нам !


text:
Adam eli bilen döredilen iň gadymy desgalaryň arasynda köprüleriň uly orny bar. Köprüleriň käbiri diňe bir ulaglaryň ýa-da pyýadalaryň geçmegi üçin däl, taryhy ähmiýeti, tehnologik aýratynlyklary üçin ýörite barlyp görülýär. Bu geçelgelere balyk tutmak, üstündäki restoranlarda naharlanmak, şäheriň ýa-da tebigatyň gözelliklerine syn etmek ýaly maksatlar üçin hem barylýar. Hatda sport bilen meşgullanmak üçin hem köprüden peýdalanýarlar. Olar dünýäniň alys ýurtlaryndaky jahankeşdeleri özüne çekýär. Angliýada Geýthed we Nýukasl-Upon-Taýn şäherleriniň arasyndaky Taýn derýasynyň üstünde gurlan Millenium köprüsiniň has täsin tarapy bar. Ol iki uly kemerden ybarat bolup, welosipedçilere we pyýadalara niýetlenendir. Kemerleriň biri köpri hökmünde, beýlekisi köpri açylan wagty deňagramlylygy saklamak üçin ulanylýar. Mahal-mahal derýadan uly gämiler geçeninde ol ýokary galýar. Bu täsin ýagdaýy görmek üçin derýanyň iki ýakasyndaky şäheriň ýaşaýjylary we myhmanlary kenara ýygnanýar.
2001-nji ýylda açylan desganyň umumy uzynlygy 126 metr. Iki ýyldan gowrak wagtda gurlup gutarylan köpri üçin 40 million dollar sarp edilipdir. Köpri ýylyň dowamynda 200 gezek açylýar. Onuň ýokary galmagy üçin 4 minut ýeterlik.
Gijesine reňkli çyralar bilen ýagtylandyrylýan geçelge görenleri haýrana goýýar. Köpri we onuň töweregi welosiped sürmegi halaýanlaryň hem gelim-gidimli ýeridir.
Adam eli bilen döredilen iň gadymy desgalaryň arasynda köprüleriň uly orny bar. Köprüleriň käbiri diňe bir ulaglaryň ýa-da pyýadalaryň geçmegi üçin däl, taryhy ähmiýeti, tehnologik aýratynlyklary üçin ýörite barlyp görülýär. Bu geçelgelere balyk tutmak, üstündäki restoranlarda naharlanmak, şäheriň ýa-da tebigatyň gözelliklerine syn etmek ýaly maksatlar üçin hem barylýar. Hatda sport bilen meşgullanmak üçin hem köprüden peýdalanýarlar. Olar dünýäniň alys ýurtlaryndaky jahankeşdeleri özüne çekýär. Angliýada Geýthed we Nýukasl-Upon-Taýn şäherleriniň arasyndaky Taýn derýasynyň üstünde gurlan Millenium köprüsiniň has täsin tarapy bar. Ol iki uly kemerden ybarat bolup, welosipedçilere we pyýadalara niýetlenendir. Kemerleriň biri köpri hökmünde, beýlekisi köpri açylan wagty deňagramlylygy saklamak üçin ulanylýar. Mahal-mahal derýadan uly gämiler geçeninde ol ýokary galýar. Bu täsin ýagdaýy görmek üçin derýanyň iki ýakasyndaky şäheriň ýaşaýjylary we myhmanlary kenara ýygnanýar.


text:
Türkmenistan 2017-nji ýylda Gyrgyzystanda Yssyk-kölüň kenarynda bäş ýyldyzly myhmanhanany gurmagy planlaşdyrýar.
Türkmenistanyň Gyrgyzystandaky ilçisi Şadurdy Meredowyň 20-nji ýanwarda žurnalistlere aýtmagyna görä, Yssyk-kölüň kenarynda bäş ýyldyzly myhmanhananyň gurluşygy üçin ýer böleginiň berilmegi barada iki ýurduň arasynda ylalaşyga seredilýär.
Meredowyň sözlerine görä, Türkmenistanyň prezidenti Gurbanguly Berdimuhamedowyň 2016-njy ýylda Gyrgyzystana etmeli sapary, Özbegistanyň prezidenti Yslam Kerimowyň aradan çykmagy sebäpli ýatyrylmaly bolupdyr.
Türkmenistanyň Yssyk-kölde myhmanhana gurmak islegi 2015-nji ýylyň 5-nji awgustynda prezident G.Berdimuhamedowyň Gyrgyzystana eden döwlet saparynyň dowamynda mälim edilipdi.
2015-nji ýylyň sentýabr aýynda Türkmenistanyň Senagatçylar we telekeçiler bileleşigi Yssyk-kölüň kenarynda gurulmagy göz öňünde tutulýan myhmanhananyň proýektini hödürledi. Proýekte laýyklykda, 80 adamlyk myhmanhananyň 4.37 gektar ýerde ýerleşdiriljegini, 24 aýyň dowamynda amala aşyryljak gurluşygy “Döwlet gurluşyk” kärhanasynyň ýerine ýetirjegini türkmen metbugaty habar beripdi.


text:
Hormatly Prezidentimiz Gurbanguly Berdimuhamedow Ysraýyl Döwletiniň Adatdan daşary we Doly ygtyýarly ilçisi Moşe Kamhini kabul etdi. Ilçi türkmen döwletiniň Baştutanyna ynanç hatyny gowşurdy.
Duşuşygyň barşynda hormatly Prezidentimiz hem-de ilçi türkmen-ysraýyl hyzmatdaşlygynyň yzygiderli häsiýetini kanagatlanma bilen belläp, gatnaşyklaryň häzirki ýagdaýy we geljegi barada pikir alyşdylar. Nygtalyşy ýaly, türkmen Lideriniň ýolbaşçylygynda Bitarap Türkmenistanyň alyp barýan ösüşlere beslenen daşary syýasat strategiýasy döwletara gatnaşyklarynyň ösdürilmegine ýardam edýär. Ýurdumyz tarapyndan öňe sürülýän hem-de ählumumy howpsuzlygy we durnukly ösüşi üpjün etmäge gönükdirilip, üstünlikli durmuşa geçirilýän döredijilikli başlangyçlar munuň aýdyň mysalydyr. Şunuň bilen baglylykda, döwlet Baştutanymyz we diplomat halkara guramalarynyň hem-de abraýly düzümleriň, ilkinji nobatda, Birleşen Milletler Guramasynyň ugry boýunça gatnaşyklary işjeňleşdirmäge iki ýurduň özara gyzyklanma bildirýändigini beýan etdiler.
Milli Liderimiz hemmetaraplaýyn innowasion ösüşe, senagatlaşdyrmaga hem-de senagat düzümlerini düýpli döwrebaplaşdyrmaga tarap ugur alan Türkmenistanyň ýokary tehnologiki ugurlara aýratyn ähmiýet berýändigini, munuň bolsa gyzyklanma bildirýän hyzmatdaşlar bilen netijeli gatnaşyklary giňeltmek üçin täze mümkinçilikleri açýandygyny nygtady. Ilçi söwda-ykdysady ulgamda ikitaraplaýyn hyzmatdaşlygy artdyrmaga uly kuwwatyň bardygyny nygtap, köp pudaklarda baý tejribä hem-de peýdaly işläp taýýarlamalara eýe bolan Ysraýylyň toplanan tejribäni we dürli ulgamlardaky nou-haulary Türkmenistana hödürlemäge taýýardygyny belledi.
Hormatly Prezidentimiz Gurbanguly Berdimuhamedow hem-de ilçi döwletara gatnaşyklarynyň aýrylmaz düzüm bölegi bolan ynsanperwer hyzmatdaşlygyň ähmiýeti barada aýdyp, ylym we bilim, saglygy goraýyş, medeniýet ugurlary boýunça aragatnaşyklary pugtalandyrmak babatda pikirlerini aýtdylar. Ýurdumyzyň häzirki döwürde ösdürilmegine uly üns berýän sport we syýahatçylyk ileri tutulýan ugurlaryň hatarynda agzaldy.
Jenap Moşe Kamhi ýüzbe-ýüz duşuşmaga döredilen mümkinçilik hem-de Ysraýyl Döwletiniň diplomatik wekilhanasynyň baştutany hökmünde işinde üstünlikleri arzuw edendigi üçin hormatly Prezidentimize tüýs ýürekden hoşallyk bildirip, özara bähbitlere kybap gelýän netijeli döwletara gatnaşyklaryny has-da pugtalandyrmak üçin hemme tagallalaryny etjekdigine ynandyrdy.


text:
Türkmenistanyň prezidenti Gurbanguly Berdimuhamedow anna güni geçiren hökümet maslahatynda “Türkmenhowaýollarynyň” başlygy Döwran Saburowa berk käýinç yglan etdi.
Türkmen mediasy bu käýinjiň Saburowa “gulluk borçlaryny talabalaýyk ýerine ýetirmändigi, şahsy düzgün-nyzamy hem-de garamagyndaky edara-kärhanalarda tertip-düzgüniň berjaý edilişine gözegçiligi gowşadandygy üçin berlendigini” habar berýär. “Türkmenhowaýollaryna” 2016-njy ýylda başlyklyga bellenen Saburowyň işde goýberen kemçilikleri şundan aňryk anyklaşdyrylmaýar.
Ozal döwlet eýeçiliginde bolan “Türkmenhowaýollary” mart aýynda Açyk aksioner jemgyýete öwrül di we bir hepde ozal, otly biletleri bilen bilelikde, uçar biletleri hem gymmatladyldy.
Bu çäreleriň pudagyň işini gowulandyrmaga ýardam etjekdigi aýdylypdy.
“Türkmenhowaýollary” ýolagçylara edilýän hyzmatyň hili boýunça halkara derejesinde geçirilýän reýtinglerde adatça pes bahalary alýar.


text:
Ähli makalalaryň arhiwi
Bu ýerde siz türkmen dilinde ýazylan Botanix žurnalynyň ähli rugsat berlen makalalaryny tapyp bilersiňiz.
Category: Ähli Ekzotik ösümlikler Gazon Kömelekler Palmalar Suw we batga ösümlikleri Zyýan berijiler Ösümlik ýetişdirmek boýunça instruksiýalar
2009noýabr (2) dekabr (25)
Kategoriýa: Suw we batga ösümlikleri
Suw we batga ösümliklerini ýetişdirmek hakda makalalar
Hindi lotosy (Nelumbo nucifera)
Lotos güli
Hindi lotosy (Nelumbo nucifera) – bu örän täsin, mistiki, çal-ýaşyl reňkli öl bolmaýan ýapraklary we gülgüne gülleri bolan suwda ösýän ösümlikdir. Buddistler ony dini däp-dessurlaryny berjaý edenlerinde ulanýarlar. Ösümlik iýmit hökmünde ulanylýar (esasan-da tohumy we ýer hozy ulanylýar). Ol ähli Günorta-Gündogar Aziýada dürli tagamlary bişirmekde ulanylýar. Bu ösümlik batga ösümligi bolup, ony kuwşinka ýaly ösdürip bolýar. Bizde lotos ýetişdirmek kyn däl, diňe ony nähili ýetişdirmelidigini bilmek gerek.
Penşenbe 10.12.2009 14:01 | Print | Suw we batga ösümlikleri, Ösümlik ýetişdirmek boýunça instruksiýalar
Yrym edip dört ýaprakly marsiliýa (Marsilea quadrifolia) ösdürýärsiňizmi?
Dört ýaprakly marsiliýa (Marsilea quadrifolia) dört ýaprak görnüşindäki ýapraklary bolan ösümlikdir – paporotnikdir. Ösümlik – paporotnik we dört ýaprakly sözleri biri-birine gabat gelmeýär, şeýle dälmi? Tersine, bu sözler adaty bolmdyk, dekoratiw we bagbançylykda belli bolmadyk ösümligi aňladýar.
Sişenbe 1.12.2009 06:49 | Print | Suw we batga ösümlikleri
KPR kluby hakda
Ösümlikleri ekip ýetişdirmekdäki tejribäňizi paýlaşyň. Bu barada makala ýazyň we ony öz diliňizde Botanix žurnalynda çap etdiriň! Has jikme-jik maglumat üçin biziň bilen habarlaşyň.


text:
“Talyban” ABŞ-nyň prezidenti Donald Trampy amerikan goşunlaryny Owganystandan çykarmaga çagyrdy we ony 15 ýyllap ýykan-ýumranlyk we ölüm getirýän “batgalyk” diýip atlandyrdy.
Tramp Owganystan boýunça syýasatynyň nämeden ybaratdygyny hiç wagtda anyklaşdyrmandy, emma amerikan goşunlarynyň ýurtda galmagyny goldaýandygyny aýdyp, Owganystan boýunça uly tejribä eýe bolan iki öňki generaly howpsuzlyk bilen bagly ýokary wezipelere belläpdi.
ABŞ-nyň täze prezidenti Donald Trampa ýazylan we “Talybanyň” websaýtynda 23-nji ýanwarda çap bolan hatda 15 ýylyň dowamynda milliardlarça dollar sarp edilip, ýagdaýyň soňsuz we çylşyrymly galmagy sebäpli ABŞ-nyň ynamy ýitirendigi aýdylýar.
“Bu urşuň soňuna çykylmagynyň jogapkärçiligi siziň egniňizde galýar” diýlip “Talybanyň” hatynda aýdylar.
“Talyban” ABŞ-nyň we onuň ýaranlarynyň Owganystany terk etmegine yzygiderli çagyryş edip gelýär we halkara goşunlary Owganystany terk edýänçä Kabul bilen gepleşikleri ret edýär.
Trampyň dünýädäki uruşlara garaýyşlary gapma-garşy boldy. Ol ABŞ-nyň öňki administrasiýasynyň musulman ýurtlardaky uruşlara çemeleşmek boýunça syýasatyny tankyt etdi, şol bir wagtda-da dünýä ýüzünde yslamçy söweşijileri ýok etmegi wada berdi.


text:
Paýtagtymyzda Milli bahar baýramy — Halkara Nowruz güni köpçülikleýin bag ekmek çäresine utgaşdyrylyp, giňden bellenildi. Aşgabat şäher häkimligi hem-de gurluşyk we energetika toplumy tarapyndan guralan bu medeni we ekologiýa çärelerine aşgabatlylar hormatly Prezidentimiz Gurbanguly Berdimuhamedowyň Diýarymyzy bagy-bossanlyga öwürmek baradaky çagyryşyna jogap edip, örän işjeň gatnaşdylar.
Hususan-da, Berkarar köçesinde köp sanly ýerli ýaşaýjylaryň gatnaşmagynda aýdyň öwüşginli dabaralar guraldy. Paýtagtymyzyň etraplarynda agaç nahallaryny ekmek çäresine ýaşuly nesil hem, ýaşlar hem gatnaşdy. Baýramçylyk çäreleri estrada aýdymçylarynyň aýdym-sazly çykyşlary bilen başlandy, olar adamlarda ruhubelentlik ýagdaýyny döredip, sport, sagaldyş maşklaryny ýerine ýetirmäge hem-de bag ekmek işlerine gatnaşmaga höweslendirdiler. Göreş hem-de ýaglyga towusmak ýaly sport oýunlarynyň milli görnüşlerinde görkezme çykyşlary, bäsleşikler baýramçylyk çärelerine gatnaşyjylarda uly gyzyklanma döretdi. Ýörite guralan ýaryşlara islendik adam gatnaşyp, baýrak ugrunda bäsleşmäge mümkinçilik aldy. Bu ýagdaý bolsa ýaryşlara aýratyn şowhunlylyk görnüşini berdi, ýeňijilere hemmeleriň el çarpyşmalary astynda baýraklar gowşuryldy.
Oba hojalyk, azyk we dokma önümleriniň, dermanlyk ösümlikleriň, şeýle hem paýtagtymyzyň ajaýyplyklarynyň sergisi aýratyn baýlygy bilen tapawutlandy. Aşgabat şäheriniň sungat mekdepleriniň okuwçylarynyň plenerde çeken nakgaşlyk we akwarel işlerinde hormatly Prezidentimiz Gurbanguly Berdimuhamedowyň başlangyçlary netijesinde gurlan häzirki zaman binalarynyň gurluşyk aýratynlyklary öz beýanyny tapdy.
Baýramçylyk dabaralary mahalynda taýýarlanan dograma, çekdirme, ýarma, palaw, semeni ýaly milli tagamlara çärä gatnaşyjylar ýokary baha berdiler.
Paýtagtymyzyň Berkararlyk etrabynyň Parahat —7 ýaşaýyş toplumynda, Köpetdag etrabynyň Çandybil köçesiniň ugrunda, Bagtyýarlyk etrabynyň Çoganly ýaşaýyş toplumynyň çäklerinde hem-de Büzmeýin etrabynyň Jülge ýaşaýyş toplumynda geçirilen bag ekmek çäreleri tebigatyň täzeden janlanmagynyň özboluşly alamatlary bolup, Nowruz baýramyna aýratyn many-mazmun berdi. Aşgabat şäheri boýunça 198 müň 220 düýp agaç nahaly oturdyldy.


text: «Türkmeniň mährem käbesi ahlak, maşgala gymmatlygydyr» atly bäsleşigiň Tejen etrap tapgyry geçirildi. Etrap häkimliginiň mejlisler zalynda bolan bäsleşikde oňa gatnaşyjylar hormatly Prezidentimiziň jöwher zehini bilen ýazylan «Enä tagzym — mukaddeslige tagzym» atly kitabyndan bir parçany labyzly okamak, kitapda beýan edilen rowaýatlardan, wakalardan bir pursady ussatlyk bilen sahnalaşdyrmak hem-de kitabyň özlerinde galdyran täsirleri barada hüwdiniň, läläniň, gazalyň, aýdymyň we goşgynyň üsti bilen wasp etmek boýunça ukyp-başarnygyny görkezdiler.